Američki privatnici obaraju „Sojuzove“ cene\nDatum kreiranja: sreda, 12 maj 2010 20:28\n23. mart. 2010.\nParirati ruskim letovima na Međunarodnu svemirsku stanicu (ISS) nakon povlačenja šatlova biće praktično nemoguće bez „izuzetne pomoći US vlade“, izjavio je pre neki dan jedan Nasin insajder. Međutim, privatna svemirska kompanija „SpaceX” iz Kalifornije je samouvereno izjavila da je spremna da trenutnu cenu od $50 miliona po čoveku za kružni put do ISS u ruskom „Sojuzu“ značajno snizi.\n„Garantujemo grupni let za manje od $50 miliona po sedištu,“ izjavila je predsednica “SpaceX”, Gwynne Shotwell, u prošlonedeljnom zvaničnom razgovoru sa Komitetom američkog Senata za trgovinu, nauku i transport.\nAko šatlovi po planu odu na jesen u muzeje, ruske kapsule sa tri sedišta „Sojuz“ ostaće jedino raspoloživo sredstvo za put do ISS. Bela kuća se nada da bi privatne kompanije mogle da daju i svoju ponudu, i spremne su da u sledećih pet godina potroše $6 milijardi da im u tome pomognu.\nAli na prošlonedeljnom sastanku senatori su bili suočeni sa dilemama da li će raspoložive letilice biti sposobne da se uklope u komercijalnu cenu sedišta u „Sojuzima“, koja trenutno iznosi $50 miliona – cenu koju je „SpaceX“ obećao da može da spusti.\n„Za koliko će da bude spuštanje, ne mogu da kažem, ali biće vrlo teško potući tu cifru,“ bio je iskren penzionisani astronaut Thomas Stafford, koji je takođe prisustvovao sastanku.\n„Biće jako teško napraviti komercijalno uspešnu letilicu bez izuzetne participacije američke vlade,“ ističe Malcolm Peterson, bivši Nasin konrolor.\n„Naša fer cena treba da bude alamgam našeg nacionalnog interesa u poslu i prave vrednosti stvaranja komercijalno održive letilice.“ Peterson kaže da će biti iznenađen ako privatnička verzija „Sojuza“ bude koštala manje od $400 miliona po lansiranju. Za trosed, to će biti više nego duplo koliko danas naplaćuju Rusi.\nMada „SpaceX“ kaže da može da parira Rusima, Frank Culbertson iz “Orbital Sciences Corporation”, koji je sa Nasom sklopio ugovor za letilicu koja će nositi teret na ISS, sugeriše da bi misije poput “Sojuzovih” verovatno mogle da koštaju $300 ili $400 miliona.\nSa sasečenim Nasinim programom „Constellation“ i još uvek nespremnim američkim privatnim sektorom da odnesu nacionalnog astronauta do ISS, Shotwellova kaže da Amerika treba da se zabrine zbog oslanjanja na „Sojuze“: „Kada šatlovi budu povučeni, niko ne zna koliku cenu će tražiti Rusi za putovanje do dela ISS koji su napravili Amerikanci,“ panično naglašava ona.


U dvorištu Osnovne škole Sveti Sava Zvornik postavljen je danas mobilni saobraćajni poligon za edukaciju djece, čija je korisna površina 400 metara kvadratnih, a vrijednost 12.000 KM.\nGradska uprava Zvornik i Agencija za bezbjednost saobraćaja Republike Srpske zajednički su finansirali ovaj projekat sa po 6.000 KM.\nDirektor Osnovne škole Sveti Sava Radomir Petrović rekao je novinarima da će mobilni saobraćajni poligon služiti učenicima da kroz praktični dio nastave rješavaju određene situacije u saobraćaju, kao što su prelazak ulice na pješačkom prelazu ili raskrsnici.\nPetrović je istakao da će mobilni saobraćajni poligon biti dostupan svim učenicima tokom izvođenja nastave obrazovnih nastavnih predmeta na kojima se izučava saobraćajna kultura.\nMobilni saobraćajni poligon će za edukativne svrhe moći da koriste i predškolske ustanove, kao i učenici Srednje saobraćajne škole Tehničkog školskog centra za rješavanje određenih saobraćajnih problema, odnosno na ovom poligonu moći će da izvode praktičnu nastavu , rekao je Petrović.\nOn je zahvalio Gradskoj upravi i Agenciji za bezbjednost saobraćaja Republike Srpske na razumijevanju da učenici praktično izvan saobraćaja rješavaju saobraćajne situacije na koje će, možda, naići u gradu.\nMobilni saobraćajni poligon za edukaciju djece ostaje u trajnom vlasništvu škole.\npoligon saobraajni zvornik dobio mobilni kole nezavisne https comautomobiliauto edukaciju poligon540085 saobracajni\nbosniaaccommodation.com realestate-mediteran.com whenisnextprayer.com stanje.com ebsre.com buregdzinica.com activitysonar.com balkansaccommodation.com whowhenwhat.info extremac.com referrads.com preporucujemo.com realestate-bosniaandherzegovina.com iagencija.com cp6uja.com cetiritocka.com lukabar.com ihafiz.com wedevelopsites.com realestate-islands.com


Rešavanje problema prašine iz rudnika Nova Moldava - Ekologija e-magazin : Ekologija e-magazin\nSa jalovišta rudnika na drugoj strani Dunava jaki jugoistočni vetrovi podižu oblake fine prašine koja osim naše, zahvata i susedne dve opštine, Golubac i Belu Crkvu.\nDo sada se opština obraćala zahtevom za preduzimanje hitnih mera nadležnim državnim institucijama i Vladi Republike Srbije, šefu Delegacije Evropske unije u Srbiji kao i Komisiji za ekologiju Evropskog parlamenta, kao i Vladi Rumunije i čelnicima opštine Nova Moldava.\nU međuvremenu, opština Nova Moldava je pokušala da minimalizuje posledice ovog problema polivanjem jalovišta kako se nataložena prašina usled naleta vetra ne bi podizala što je dalo kratkoročne rezultate.\nNakon niza zahteva i urgencija opštine, Evropska komisija je opštinama Veliko Gradište i Nova Moldava prošle nedelje uputila dopis kojim ih obaveštava da je povodom ovog slučaja otvorila postupak br. 2012/2182 po službenoj dužnosti. Povodom toga rumunskoj vladi Komisija je, 21. februara ove godine, poslala obrazloženo mišljenje na koje očekuje odgovor kako bi donela procenu i dalje postupala u slučaju mogućeg kršenja zakona Evropske unije.\nViše na Boom93\nTags: dunavmoldavaprašinaveliko gradište\nNext post Životinje za koje nismo ni znali da postoje – 3\nPrevious post Jedan punjač za sve telefone


počela proizvodnja sputnjika u srbiji\nmladen djordjevic\t 04.06.2021. 22:05h 22:20h\nBEOGRAD - Predsednici Srbije i Ruske Federacije, Aleksandar Vučić i Vladimir Putin, označili su danas početak proizvodnje vakcine "Sputnik V" u Srbiji, a tom prilikom poručili su da se protiv virusa korona možemo izboriti samo udruženim snagama na globalnom nivou.\n"To je naš principijelni stav. Otvoreni smo za saradnju sa svima u oblasti epidemiološke bezbednosti", kazao je Putin koji se, kao i predsednik Vučić obratio putem videobima.\nTakođe, ruski predsednik primetio je i da "čudno i kontraproduktivno izgledaju pokušaji nekih partnera da ograniče primenu ruske vakcine".\nDodao je i da je efikasnost vakcine ''Sputnik V'' danas među najvećim u svetu.\nPredsednik Vučić je, obraćajući se na ruskom jeziku, istakao da mu veliku čast i lično zadovoljstvo predstavlja to što je u prilici da označi početak proizvodnje vakcine "Sputnik V" u Srbiji.\n"Naše zemlje pružaju jedna drugoj beskonačnu podršku", kazao je predsednik Srbije, navodeći da mu zadovoljstvo i čast predstavlja i to što prisustvuje još jednom od istorijskih događaja koji će to prijateljstvo i saradnju učvrstiti.\nObraćajući se ruskom predsedniku, Vučić je kazao da je Institut Torlak ''efikasan kao kalašnjikov'', dok je građanima Srbije poručio da je danas iz bratske Rusije u Srbiju stiglo efikasno oružje protiv korona virusa.\nČestitajući građanima Srbije proizvodnju vakcine ''Sputnik V'' u našoj zemlji, Vučić je poželeo da i srpskom i ruskom narodu na zdravlje bude rusko-srpsko prijateljstvo.\nU prvom periodu, od četiri do šest meseci, Torlak će proizvesti četiri miliona vakcina "Sputnjik V".\nSputnjik Vinstitut torlakproizvodnjaAleksandar VučićVladimir Putin


Best Luck mech robo auto plavi BE622277 | ePonuda.com\nBest Luck mech robo auto plavi BE622277 cene\nEPonuda nije internet prodavnica već Vam omogućava da brzo i lako nađete Best Luck mech robo auto plavi BE622277 po najjeftinijoj ceni. Naš cilj je da kupci budu što bolje informisani o ponudi Best Luck mech robo auto plavi BE622277 na tržištu Srbije. Vrlo lako nalazite željeni proizvod za kategoriju Roboti cene, ne morate da lutate od sajta do sajta za Best Luck Roboti, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Best Luck mech robo auto plavi BE622277 sa PRODAVCEM. EPonuda ne može da garantuje potpunu tačnost specifikacije i slika za Best Luck mech robo auto plavi BE622277. Pre kupovine, podatke za Best Luck mech robo auto plavi BE622277 proverite na sajtu PROIZVOĐAČA.


source.ba | Dodik: Britanci ruše vlast u RS, migranata pet puta više nego što se govori\nPredsjednik RS-a Milorad Dodik optužio je Veliku Britaniju da radi protiv vlasti u tom bh. entitetu, te naglasio da je u Bosnu i Hercegovinu ušlo daleko više migranata nego što pokazuju zvanični podaci.\nDodik ponovo tvrdi da su “Britanci koji su došli u BiH specijalisti za destabilizaciju”.\n-Oni su samo formalni zaposlenici u vojnoj strukturi...Specijalisti su koji rade na društevnim mrežama, medijima, prisluškivanju, stvaranju općeg haosa i primarno destabilizaciji RS, jer je to tako njihovim planom predviđeno. Sve ostalo, pa i ovo što govori britanski ambasador u BiH, je obična laž, jer mi od ranije znamo za određene najave. Britanska vlada je prije godinu dana odobrila devet miliona funti za programe pomoći spečavanju ruskog uticaja na ovom prostoru Balkana. Ciljna tačka su RS i Srbija...I vidite na koji način oni to rade... - ustvrdio je entitetski predsjednik.\n-Oni su u funkciji stvaranja unitarne i centralizovane BiH... - istakao je on.\nPonovio je da u RS-u ne želi stacioniranje ili zadržavanje migranata, a da je njihov broj u BiH pet puta veći od zvaničnih brojki i da ulaze mimo graničnih prijelaza.\n-Ovo je namjerna akcija političkog Sarajeva, zajedno s obavještajnom služnom, da se u BiH prije izbora uvuče, kako su oni planirali oko 150.000 migranata, da im se reguliše azilanski status, kako bi kasnije mogli da dobiju državljanstvo BiH – ustvrdio je Dodik u izjavi novinarima.\nRS, kaže, ne može spriječiti da se to radi u Federaciji BiH, ali može u RS i ima određene planove, o kojima nije iznosio detalje.


Majami bi posle nekoliko godina u vrhu mogao da ostane bez plej-ofa. To je veoma jasno taboru sa Floride, a još jasnije je postalo kada je Lebron Džejms ugostio svoj bivši klub i poveo Klivlend do ubedljive pobede protiv Hita.\nLebron je na kraju utakmice sakupio 23 poena, isto koliko i Kajri Irving, dok je dobru partiju odigrao Iman Šampert sa 17 poena. U gostujućoj ekipi, Hasan Vajtsajd i Luol Deng dali su po 17 poena, a izostao je učinak Dvejn Vejda koji je ranije morao da napusti igru zbog povrede, pa je na terenu bio samo nešto manje od 13 minuta.\nPovreda Vejda je došla u najgore vreme, jer nije jasno da li će moći da pomogne ekipi u sedam poslednjih utakmica u prvom delu sezone. On bi mogao da se pridruži Bošu, Mekrobertsu i Napijeru na bolničkoj klupi, a to bi dodatno otežalo put Majamija ka plej-ofu.\nTaj tim trenutno ima 34 pobede i drži osmo, poslednje mesto koje vodi u plej-of, a i to bi mogao da izgubi već u subotu ukoliko bi Boston savladao Milvoki, tako da je na Floridi velika panika, šta da se radi do kraja kako bi sve ispalo kako valja.\nGolden Stejt dominira ove sezone i to niko ne može da porekne, ali Voriorsi i kada ne daju sve od sebe, sreća i pamet ih posluže, kao što se desilo protiv Finiksa. "Ratnici" su do pobede došli na manje od sekund do kraja kada je Harison Barns došao do lopte i iz reketa ubacio poene za 107:106.\nStef Kari je odigrao još jednu fenomenalnu partiju i ubacio 28 poena, a zaigrao je i salsu zbog sjajnog poteza i polaganja Leandra Barbose. Uz Stefa, standardno, stao je Klej Tompson sa 16 poena, dok je Mariz Spejts ubacio 12 poena.\nFiniksu je ostalo da odigra prvi deo sezone do kraja, jer je plasman u plej-of skoro nemoguć, ali se Sansi još uvek nadaju pošto imaju četiri pobede manje od osmoplasirane Oklahome koja ima i utakmicu manje. Najsvetlija tačka među gostima bio je Erik Bledso sa 18 poena.\nHjuston je u poslednjih deset partija samo tri puta ubacio manje od 100 poena (protiv Nju Orleansa 95, protiv Vašingtona 99 i protiv Toronta 96), a sada je nastavio tradiciju efikasnosti protiv Dalasa koji ne strahuje od eventualnog pada, jer je učešće u plej-ofu više nego izvesno.\nRoketsi su slavili na pogon Džejmsa Hardena i njegovih 24 poena, Trevor Ariza je dodao 19, a od velikog značaja bio je i dabl-dabl Džoša Smita sa 15 poena i 12 skokova. Na drugoj strani, Dirk Novicki je bio dominantan sa 21 poenom, Monta Elis je dao 19, a Stodemajer i Parsons su ubacili po 11 poena.


Komercijalna banka Beograd kupila palatu Beskuća u Kotoru – Bankar.me\nDecember 17, 2016 BANKE, Članci, CRNA GORA, NEKRETNINE, SVE VIJESTI Leave a comment\nKomercijalna banka Beograd ponudila je 2,952 miliona eura za kupovinu palate Beskuća u Kotoru, koja je vlasništvo biznismena Vojina Lazarevića. Beogradska banka je ponudu dostavila kao hipotekarni povjerilac drugog reda, potvrdio je za “Dan” advokat Tomislav Miranović. Palatu je na prodaju stavila Komercijalna banka Banjaluka, kako bi naplatila višemilionski dug po osnovu nevraćenog kredita Lazarevića. Palata Beskuća bila je stavljena kao hipoteka za kredit kod Komercijalne banke Banjaluka, kao i Komercijalne banke Beograd.\n“Kupac je dužan da u roku od sedam dana od dana javnog nadmetanja zaključi ugovor o kupoprodaji nepokretnosti sa Komercijalnom bankom Banjaluka“, kazao je Miranović.\nLazarević je palatu u Kotoru kupio prije dvije decenije i založio je prvo za kredit kod Hipo Alpe Adrija banke iz Austrije za kredit od 20 miliona eura, dok je kasnije zalagao za kredite kod Komercijalne banke Banjaluka i Beograd.\nPalata Beskuća se vodi kao kulturno dobro i Vlada je imala pravo preče kupovine nad njom, ali ga se odrekla, zbog, kako su ocijenili, previsoke cijene.\nCijena od 2,95 miliona, koju je ponudila Komercijalna banka Beograd bila je početna cijena.\nNiko drugi se nije interesovao za kupovinu palate, niti je uplaćivao depozit.\nLazarević je bio savjetnik Filipa Vujanovića dok je bio premijer, nakon čega se bavio biznisom sa električnom energijom. Njegova firma Rudnap je u blokadi preko godinu dana, i prema pisanju beogradskih medija, duguje preko 11 milijardi dinara.\nPOJMOVIBeskuća Kotor Komercijalna banka Srbija palata Beskuća\nPrevious Radnici Luke Bar osnivaju sindikat\nSljedeći Dodijeljene godišnje nagrade “Wild Beauty Award 2016”


Vidovdan u Andrićgradu ⋆ P-portal\nPredsednik Vlade Republike Srbije Aleksandar Vučić, predsednik Republike Srpke Milorad Dodik i reditelj Emir Kusturica svečano su 28. juna, na Vidovdan, povodom 100-godišnjice od početka Prvog svetskog rata i Sarajevskog atentata otvorili Andrićgrad.\nVučić je tom prilikom istakao da Srbija poštuje sve druge zemlje i dodao da samo u miru možemo da se razvijamo i idemo napred. Srbija mora da postane ekonomski jaka i da će na nju Republika Srpska uvek moći da računa u skladu sa zakonom o paralelnim specijalnim vezama i Dejtonskim sporazumom, istakao je srpski premijer. Vlada Srbije je prepoznala značaj Andrićevog instituta, zbog čega će zajedno sa Vladom Republike Srpske nastaviti da učestvuje u finansiranju njegovog rada, rekao je Vučić u Andrićgradu i dodao da je počastvovan time što se nalazi na ovom mestu, s obzirom na to da je Andrićev institut stecište umnih ljudi i mesto na kojem će se razmenjivati znanje.\nOtvaranju Anrićgrada prisustvovao je i prvi potpredsednik Vlade Srbije i ministar spoljnih poslova Ivica Dačić, ministar za rad, zapošljavanje, boračka i socijalna pitanja Aleksandar Vulin, ministar pravde Nikola Selaković, srpski patrijarh Irinej, princ Aleksandar Karađorđević, akademik Matija Bećković i mnoge druge zvanice.\nNakon svečane ceremonije otvaranja Andrićgrada, usledio je program obeležavanja 100-godišnjice početka Prvog svetskog rata i Sarajevskog atentata.\nSvečanost otvaranja grada počela je rano ujutru osveštanjem hrama Svetog cara Lazara i kosovkih mučenika i svetom arhijerejskom liturgijom koju je služio patrijarh srpski Irinej.\nNa kapiji grada, patrijarha je dočekao veliki broj građana. Na Palama je, kako je javila RTRS, otkrivena spomen ploča omladinskoj organizaciji Mlada Bosna, čiji pripadnik je bio i Gavrilo Princip, Srbin iz BiH, koji je na taj dan pre jednog veka izvršio atentat na austrougarskog prestolonaslednika Franca Ferdinanda. To je Austrougarskoj poslužilo za objavu rata Srbiji.\nU okviru bogatog kulturno – umetničkog programa predstavlja je i knjiga „Sarajevski atentat – povratak dokumentima“ autora Miroslava Perišića, u izdanju Andrićevog instituta i Arhiva Srbije. Pokrovitelji svečanosti su predsednik Republike Srpske Milorad Dodik i reditelj Emir Kusturica, idejni tvorac kompleksa Andrićgrad.\nIzvor: Kancelarija za saradnju s dijaporom i Srbima u regionu\nPrevPrethodniJadovno: Ako se zaboravi, uvek se ponovi, ko ne pamti, iznova preživi\nIdućiPriznanje Privrednikovom stipendistiNext


Ruski bogataši prebacuju novac u Evropu – Informer\nImućne ruske biznismene sve više privlači aktiva u Evropi, a posebno nekretnine, koje se više cijene od gotovine, objavio je njujorški dnevnik Wall Street Journal.\nList ocjenjuje da ruski bogataši prebacuju novac u Evropu jer su zabrinuti zbog sporog ekonomskog oporavka i neizvjesne političke situacije u vrijeme predstojećih izbora.\nSamo 12 bogatih biznismena čuva značajan dio svoje ušteđevine u rubljama, ali se 2009. godine tri puta smanjio broj onih koji su ruskoj nacionalnoj valuti povjerili svoju imovinu, navodi se u zajedničkoj anketi švicarske komercijalne banke UBS AG i Campden Media među preduzetnicima koji ostvaruju promet od 100 miliona dolara godišnje i s ličnim bogatstvom većim od 50 miliona dolara.\nDok je prije tri godine dvije petine anketiranih u ruskoj valuti vidjelo “sigurnu luku“, do 2011. godine ovaj broj se smanjio na svega pet posto. Zabrinutost najčešće izaziva položaj rublje, inflacija i stanje u ruskim bankama.\n” Nekretnine a ne gotovina sve češće je najsigurnija aktiva”, smatra izvršni direktor Campden Media Dominic Samuelson.\nLondon je među Rusima popularan ne samo zbog svojih obrazovnih mogućnosti već i zbog osjećanja lične sigurnosti, ističu autori istraživanja.\nKako ne bi izazvali sumnju i kako bi sačuvali tajnost ankete, stručnjaci UBS-a nisu postavljali pitanja o političkim motivima prebacivanja sredstava u inostranstvo. Ekonomisti i drugi stručnjaci međutim smatraju da je odliv kapitala iz Rusije počeo kad je predsjednik Rusije Dmitrij Medvedev sklonio s mjesta gradonačelnika Moskve Jurija Luškova, prenosi ruski poslovni dnevnik RBC Daily.\nEksperti sem toga ukazuju na neizvjesnost u predstojećim izborima. Za sada ni Medvedev ni premijer Vladimir Putin nisu objavili svoju odluku o kandidaturi.\nKongo: Srušio se avion sa 112 putnika\nIzrael protjerao dvije Amerikanke zbog podrške Palestincima


Uprkos pandemiji Požarevljani ponovo najhumaniji u Srbiji - Boom93\nCrveni krst Požarevac je, zahvaljujući građanima, ostao organizacija koja je postigla najbolje rezultate u omasovljenju dobrovoljnog davalaštva krvi. Crveni krst je u godini pandemije redovno održavao akcije dobrovoljnog davanja krvi. Kako je rečeno na svečanosti 2020. godine u Požarevcu je ukupan broj davanja davanja krvi na broj stanovnika bio oko 5,30%. Ovo je deseti put da je organizacija iz Požarevca ponela ovu nagradu.\nTreba napomenuti da je na današnjoj svečanosti Crvenom krstu Požarevac uručena i nagrada iz 2019. godine. Tada je Požarevac ostvario rezultat kada je broj davanja krvi na broj stanovnika bio oko 8,60%.\nPlakete za „Za najhumaniji grad“ je uručio dr Milutin Mihajlović, potpredsednik Crvenog krsta Srbije i predsednik Кomisije za dobrovoljno davanje krvi Crvenog krsta Srbije sekretaru Crvenog krsta Požarevac Jeleni Rašić.\nIz Crvenog krsta Požarevac zahvaljuju se svim dobrovoljnim davaocima krvi i čestitaju im ovaj dan.\nOznakeCrveni krst Požarevac Dobrovoljno davanje krvi Najhumaniji grad Požarevac\n14. juna 2021. u\nPožarevac je oduvek i zauvek najhumaniji grad u EU,ali i šire!!! Bilo bi potrebno da dobrovoljni davaoci krvi imaju specijalne kartice,koje će im omogućiti besplatno i prioritetno lečenje, besplatnu rehabilitaciju u banjama,popust za plaćanje komunalnih usluga,popust za parkiranje,popust na karte za sav kulturno umetnički program,popust na prevoz,itd,itd Moraju da se nagrade najhumanije osobe,koje besplatno daju krv (tkivo) za transfuziju!\nDa državu vode normalni,pametni i čestiti ljudi,davaoci krvi bi bili nagrađeni za svoju humanost,ali…oduvek Srbiju “vode” vlastodržci-kabadahije i tajkuni-lopine,koji samo znaju da besomučno pljačkaju budžet,državu i narod!!!


Ministarstvo za boračka pitanja KS osiguralo prehrambene i higijenske artikle za 1.500 pripadnika braniteljske populacije » IlijašNet\nRedakcija 22. apr 2021 ID: 14670\nUkoliko smatrate da sadržaj objavljen ovdje krši Vaše autorsko, lično ili drugo pravo ili interes, možete zahtijevati objavu odgovora ili ispravke. Sadržaj iznad je u naš sistem unešen 22. apr 2021 @18:43 od strane autora Redakcija osim ako nije navedeno drugačije (preuzeto, izvor obavezan) i numerisan je unikatnim brojem SN1/2104-221843-14670 koji možete koristiti tokom prijave kako bi znali o kojem se sadržaju radi. Sve pritužbe i prigovore možete slati na e-mail adresu ilijasnet@gmail.com. Materijal poslat na ovu e-mail adresu će se smatrati pravovaljanim. Svi drugi oblici prigovora neće se smatrati relevantnim i portal IlijašNet nema obavezu postupiti po istim. Komentari na društvenim mrežama ne predstavljaju stavove portala IlijašNet te su odgovornost autora komentara.


Roboti koji pišu vesti za 'Associated Press' od danas su javni\nPod imenom ‘Wordsmith’, u pitanju je platforma koja generiše pisane jezičke izveštaje na osnovu velike količine podataka o određenoj temi. Sistem radi na principu promenljivih, te vremenom uči kako bi izveštvanje bilo što preciznije. Primera radi, Associated Press svakog kvartala objavi više od 3.000 finansijskih izveštaja, a za njihovo kreiranje zaslužno je isključivo rešenje kompanije Automated Insights.\nKako piše The Verge, glavni diferencijator ove tehnologije jeste mogućnost povezivanja (branch-ovanje) koje servisu omogućava bliže određenje pojma – efektivno menjajući kompletnu rečenicu uz pomoć odrednica. Recimo da je Wordsmith napisao izveštaj o X kompaniji koja je zaradila Y i okarakterisao ga kao pozitivan rast. Ukoliko X kompanija ostvari Z gubitak u sledećem kvartalu, sistem automatski prepozna pad i doda novu odrednicu tako da umesto „zabeležila ogroman rast“ dobijamo „ostvaren zabrinjavajući par profita“.\nNijedan novinar nije izgubio svoj posao zbog robota\nCEO ove kompanije, Robbie Allen, izjavio je da je u pitanju nova tehnologija koja je za kratko vreme ostvarila impresivne rezultate, ali i koja nije ugrozila mesto niti jednog novinara. Štaviše, roboti-reporteri samo su generisali dodatan sadržaj koji su kompanije kao što su Associated Press i Yahoo rado prihvatile.\nIz kompanije Automated Insights poručuju da je svim zainteresovan testerima od danas dostupan pristup Wordsmith platformi za koju se prethodno moraju prijaviti na zvaničnom sajtu. Hoćemo li nas, novinare, zaista zameniti roboti u bliskoj budućnosti? Ne verujemo, ali znamo da bi naš šef veoma voleo te finansijske izveštaje.


Proširenje Evropske unije - 2004-01-28\nZa oko stotinu dana, Evropska unija æe primiti 10 novih èlanica, veæinom bivših komunistièkih zemalja. Taj dogadjaj se najavljuje kao istorijsko ujedinjenje Evrope, ali se njime otvara i pitanje - koliko daleko bi moglo da ide širenje Evropske unije. Dopisnik Glasa Amerike Rodžer Vilkison izveštava iz Brisela da æe to u mnogome zavisiti od naèina na koji æe EU do kraja godine odgovoriti na zahtev Turske, koja je odavno podnela zahtev za uèlanjenje.\nOvogodišnje proširenje Evropske unije znaèiæe dodatnih 75 miliona stanovnika ukljuèujuæi 39 miliona Poljaka. Ostale nove èlanice su Èeška, Slovaèka, Madjarska, Slovenija, tri baltièke države - Estonija, Letonija i Litvanija i mediteranske ostrvske države - Kipar i Malta. Novopridošle èlanice sprovele su proces transformacije centralizovane planske ekonomije prema slobodnom tržištu, koji je trajao skoro jednu deceniju, i ugradile stotine hiljada stranica evropskih zakona i pravila u svoje pravne sisteme. Medjutim, otvara se pitanje da li æe EU uspeti da reformiše sopstvene institucije kako bi se osiguralo da mehanizmi vlasti normalno rade kada unija bude imala 25 èlanica. Samit Evropske unije u decembru, usmeren ka usaglašavanju ustava EU, propao je zbog razlika po pitanju broja glasova koji bi trebalo da pripadnu pojedinim zemljama, i male su šanse da æe to biti rešeno u skorijoj buduænosti. Sada, unija mora da zapoène borbu sa muènim pitanjem o tome šta da se uradi sa Turskom, koja oèekuje poèetak svojih pregovora o pristupanju Uniji, mada je podnela zahtev za uèlanjenje još pre 40 godina. Ta odluka bi mogla da bude isto toliko kontroverzna koliko i pitanje usvajanja ustava Unije. Predsednik Evropske komisije Romano Prodi, koji je nedavno posetio Tursku, pohvalio je vladu premijera turske Redžepa Erdogana zbog prihvatanja zakona usmerenih ka evropskim standardima liberalne demokratije i poštovanja ljudskih prava. Tom prilikom, Prodi je rekao da æe najvažnije biti kako se ti zakoni primenjuju u mesecima koji dolaze. A, tu je i pitanje Kipra, èiji severni deo se još uvek nalazi pod okupacijom turskih trupa. Romano Prodi kaže da pronalaženje rešenja za Kipar nije preduslov da Turska zapoène sa pregovorima o prikljuèenju Uniji, ali da bi to bilo od koristi njenim nastojanjima za èlanstvo. Stav evropske unije, o kandidaturi Turske tokom godina se menjao. Konzervativci u zemljama kao što su Francuska , Nemaèka i Italija, nisu oduševljeni da jedna muslimanska država bude u njihovom društvu. Ali, mnoge evropske zemlje zabrinute su takodje zbog velièine stanovništva Turske. Do vremena kada bi mogla da postane èlan, Turska bi mogla da postane zemlja sa najveæim stanovništvom u Uniji i da, shodno tome, dobije veæi broj glasova od bilo koje druge evropske zemlje. Pošto je najveæim delom siromašna, ruralna zemlja Turska bi mogla da postane i najveæi korisnik evropskih fondova za ekonomsku pomoæ.\nBivši francuski predsednik Valeri Žiskar D Esten je èak tvrdio da Turska nije evropska zemlja jer se veæi deo njene teritorije nalazi u Aziji. Ali, šta je Evropa? I ko je Evropljanin? Profesor Džerom Šeridan iz briselskog ogranka Amerièkog univerziteta ima svoje mišljenje o tome.\n«Evropa je politièki koncept, a ne geografski koncept. Prihvatanje Kipra u èlanstvo Evropske unije to dokazuje jednom za svagda. Najbliži susedi Kipra su Turska i Liban. Ako Kipar može da bude deo Evropske unije, ne možete više da tvrdite da Turska ne može da bude deo Evropske unije».\nAnalitièar Heder Grejb, iz londonskog Centra za evropske reforme, kaže, da postavljati pitanje o tome gde je kraj evropskim granicama izgleda kao i pitati koliko može da bude dugaèka vrpca.\n«Evropsku uniju možemo da definišemo više kao zajednicu vrednosti. Ako možete da prihvatite naše vrednosti, i ako ste dovoljno blizu Evropi geografski, onda možda možete da zatražite prijem u èlanstvo. Da li je Turska evropska zemlja, pitanje je koje mnogi Evropljani još uvek sebi postavljaju, iako je na neki naèin Evropska unija obeæala Turskoj da æe na kraju moæi da bude primljena».\nEvropska komisija bila je jasna da, kakva god da bude sudbina turske kandidature, reorganizacija Evrope neæe biti završena dok balkanske zemlje ne pristupe Uniji. Medjutim , zemlje južnog i istoènog Mediterana izuzete su zbog geografskog položaja, ali i zbog toga što veæina njih ne poštuje evropske standarde demokratije i ljudskih prava. Mali broj ljudi u Briselu smatra da bi ikada mogla da postane èlanica, u pogledu Ukrajine, funkcioneri Unije navode da je èlanstvo samo daleka moguænost. Istoèno od Turske nalaze se tri republike na Kavkazu, Jermenija, Gruzija i Azerbejdžan. Interes Evropske unije za to podruèje pojavio se posle prošlogodišnje «somotske revolucije u Gruziji. Profesor Šeridan kaže da su gradjani tih zemalja, kada razgovarate sa njima, apsolutno ubedjeni da su Evropljani i da bi trebalo da postanu deo Evropske unije èak i ako bi za to trebalo da èekaju 20 godina. Ako je profesor Šeridan u pravu , Evropska unija æe nastaviti da se širi, ukoliko za to postoji politièka volja i dokle god se, zemlje koje žele da se pridruže, budu ponašale kao dostojne èlanice Evropske unije.


Jeljen spreman za novu sezonu - Ozonpress :: internet portal\nJeljen spreman za novu sezonu\nTag: Jeljen, moto kros, sezona\nStaza Miloš Lijeskić-Jeljen, na kojoj će se u nedelju 14. maja voziti prva trka Otvorenog moto kros šampionata Srbije, kako je na konferenciji za novinare rekao Slobodan Tanasković predsednik Termorad AMSK Čačak, u potpunosti je spremna za početak nove takmičarske moto kros sezone.\nČačanski moto kros, koji iza sebe ima pedesetsedmogodišnju tradiciju, i u novom Šampionatu će reprezentovati 15 vozača Termorad AMSK Čačka i Moto kros kluba Tanasko Rajić.\n– Za prvu trku novog Šampionata do sada je prijavljeno 48 takmičara iz ukupno 10 klubova. Svoje učešće najavili su i takmičari iz BiH, Slovenije i Makedonije, ali očekujemo da se u međuvremenu prijavi još vozača. Dva čačanska kluba, Termorad AMSK Čačak i Tansko Rajić će na prvoj trci nastupiti sa ukupno 15 vozača od kojih su njih osmorica Čačani. Tokom prethodnih nekoliko dana završeni su radovi na stazi Miloš Lijeskić-Jeljen, kako bi se ispunili uslovi propisani novim takmičarskim pravilnikom. U sklopu ovih radova posebna pažnja je posvećena bezbednosti takmičara i gledalaca, ali je istovremeno proširen prostor takmičatskog boksa u kome su izgrađeni boksovi za pranje motora, čime su vozačima i ekipama znatno poboljšani uslovi – najavio je Tanasković.\nProgramom prve trke novog moto kros Šampionata Srbije za subotu 13. maja planirani su nezvanični treninzi koji će početi u 12 sati, za kada je dan kasnije zakazano svečano otvaranje i početak prve trke nove takmičarske moto kros sezone.\nNažalost, kako stvari sada stoje, Nemanja Petrić, prošlogodišnji šampion u klasi MBX, zbog povrede zadobijene na trci u Grčkoj, koja je u pitanje dovela ne samo ovu sezonu već i nastavak trkačke karijere, neće biti u prilici da brani titulu.\nZvezda ubedljiva u Čačku\nIva Zelenović opet prva


LAKO ODBIO BAVARCE Eberl: Moj klub je Menhengladbah\nSportski direktor Fudbalskog kluba Borusija Menhengladbah Maks Eberl produžio je ugovor, posle čega su završena nagađanja o njegovom preuzimanju iste pozicije u Bajernu.\n- Bilo je mnogo nagađanja oko mene proteklih meseci, ali Borusija Menhengladbah je moj klub - rekao je Eberl nemačkim medijima.\nGladbah je saopštio da je 43-godišnji Eberl produžio ugovor sa klubom do leta 2022. godine. On je sportski direktor Borusije od 2008.\nMaks Eberl je po pisanju nemačkih medija bio favorit da na kraju sezone pređe u Bajern i tamo zameni Matijasa Zamera, koji se povukao u julu prošle godine iz zdravstvenih razloga.\nVišegodišnji kapiten i odbrambeni fudbaler Bajerna Filip Lam, koji će se penzionisati na kraju sezone, prethodno je odbio da postane sportski direktor tog kluba, što je navelo čelnike Karl-Hajnca Rumenigea i predsednika Ulija Henesa da traže druge kandidate.\nVodeći španski mediji su nedavno objavili koja četiri napadača su na meti Real Madrida za zimski prelazni rok, a sada je Luka Jović dobio od trenera Zinedina Zidana informaciju koju je čekao celog decembra.\nOtvoren Naučno-tehnološki park u Novom Sadu, vredan 26 miliona evra


SEEbiz.eu / HR / Aerodrom Nikola Tesla: Počela letnja čarter sezona, očekuje se rekordan broj putnika\nAerodrom Nikola Tesla letnja čarter sezona Saša Vlaisavljević Air Serbia\nAerodrom Nikola Tesla: Počela letnja čarter sezona, očekuje se rekordan broj putnika\nDatum objave: 09.06.2018. - 17:03:26\nBEOGRAD - Letnja sezona čarter letova sa aerodroma 'Nikola Tesla' počela je krajem maja, a do početka oktobra 36 avio kompanija leteće na 63 redovne i 29 čarter destinacije, kaže direktor Aerodroma 'Nikola Tesla' Saša Vlaisavljević i ističe da se ovog leta očekuje rekordan broj putnika u čarter saobraćaju.\nPrema predviđanjima broj turista na čarter letovima biće za 20 odsto veći nego prošle sezone koja je, naveo je Vlaisavljević, bila najuspešnija u istoriji beogradskog aerodroma.\n- Final four u košarci bio je uvod u letnju čarter sezonu sa rekordnih 100.000 putnika za šest dana. Čeka nas i Svetsko fudbalsko prvenstvo u Rusiji tokom kojeg očekujemo veći broj putnika, a da li će biti uvedene nove linije zavisiće i od rezultata naših fudbalera - kaže Vlaisavljević za Tanjug.\nPrema njegovim rečima najviše putnika tokom turističke sezone očekuje se na čarter letovima za Grčku, Španiju, Tursku i Italiju, kao i veći broj turista ka Egiptu i Tunisu koji su ponovi aktuelne turističke destinacije.\nVlaisavljević je dodao da turisti iz Srbije najviše letuju u Grčkoj zbog čega će se ove sezone čarter letovi obavljati ka 14 grčkih aerodroma, a najviše ka Kritu, Krfu i Rodosu.\n- Kada je reč o Turskoj, ovog leta će kompanija Air Serbia prvi put povezati Banja Luku, odnosno Republiku Srpsku, sa Antalijom. Osim Antalije, u špicu sezone za naše tursite je veoma aktuelan i Bodrum - rekao je Vlaisavljević.\nČarter letovi uspostavljeni su ka pet destinacija u Italiji - Algero, Kaljari, Katanija, Palermo i Lamecija Terme, a novina ove sezone je uvođenje leta za Sardiniju.\nZa čarter saobraćaj sa aerodroma ''Nikola Tesla'' ka Španiji avio kompanijama biće na raspolaganju aerodromi u Djironi, Barseloni i Palma de Majorki.\nVlaisavljević je istakao da se Egipat kao destinacija vraća ''na velika vrata'' i najavio da će tri egipatske čarter kompanije - Aviolet, Air Cairo i AlMasria - prevoziti turiste iz Beograda u Hurgadu.\nDirektor aerodroma je napomenuo da je poboljšana i ponuda čarter letova ka Tunisu, te da je osim dva leta nedeljno za glavni grad, tunižanska nacionalna kompanija uvela je i let za Monastir.\nVlaisavljević primećuje da je ova godina karakteristična i po interesovanju inostranih turista za Beograd i Srbiju, a posebno iz Izraela i Irana.\nKako kaže, osim redovnih letova iz Tel Aviva, izraelske avio kompanije uvešće i seriju čartera iz Izmira, a tokom letnje sezone tri avio kompanije dovodiće iranske turiste u Srbiju.


Srbija: Niže cene prirodnog gasa - Nekretnine Blog\nSrbija: Niže cene prirodnog gasa\nAgencija za energetiku pozvala snabdevače da dostave predloge za cene prirodnog gasa\nOd 1. decembra ove godine cene prirodnog gasa u Srbiji biće niže jer je Agencija za energetiku pozvala snabdevače da joj dostave nove cene na saglasnost.\nKako najavljuju u Agenciji za energetiku cene prorodnog gasa biće niže za oko 3,2 odsto za domaćinstva, a za sve kupce za oko 3,4 odsto. Do promene cena mora doći zbog promene nabavne, uvozne cene i pada kursa dolara, saopštila je Agencija za energetiku. Posle analize predlga za nove cene prirodnog gasa Agencija za energetiku će dati saglasnost za nove cene. Ova promena cena ne uključuje promenu cene pristupa sistemima za transport i distribuciju gasa (mrežarine) koje su utvrđene 2011. godine.\nSrbijagas je obavestio 33 javna snabdevača prirodnim gasom da će nova veleprodajna cena prirodnog gasa, na osnovu koje ovi snabdevači formiraju cene za javno snabdevanje, biti 37,69 dinara po metru kubnom, što je za 3,6 odsto niže od sadašnje cene. U skladu sa zakonom o energetici\nVlada Srbije je u postupku javnog tendera, izabrala Srbijagas za snabdevača javnih snabdevača. Uslov tendera je metodologija promene veleprodajne cene, koja nije više regulisana, i određuje se na osnovu ponude i tražnje na tržištu, u proceduri predviđenoj zakonom.\nJavni snabdevači imaju mogućnost izbora ponde Srbijagasa ili drugog snabdevača ukoliko je povoljniji.Kupci priključeni na transportni sistem nemaju pravo na javno snabdevanje od januara 2013. godine, a od januara 2015. godine neće ga imati ni kupci priključeni na distributivne sisteme, navedeno je u saopštenju.\nTags: Agencija za energetiku, cene prirodnog gasa


Najsmešnije prvoaprilske podvale u istoriji | SerbianForum\nNajsmešnije prvoaprilske podvale u istoriji\nIako niko ne zna gde je, kada i kako započela tradicija da se prvog aprila međusobno častimo podvalama, reč je o običaju koji je danas prepoznat u celom svetu i od kog čovečanstvo, po svemu sudeći, nikada neće odustati.\nIpak, ove šale su tako dobro osmišljene da će verovatno dugo ostati najbolje u istoriji.\nMur je najavio da će se tačno u to vreme u potpunosti poremetiti gravitacija na Zemlji zbog poravnanja Plutona i Jupitera, pa je slušaoce zamolio da na njegov znak svi skoče.\nObećao im je da će prilikom odvajanja od tla osetiti da lebde, odnosno da će na trenutak svi dobiti priliku da se nađu u koži astronauta.\nNaravno, mnogo ljudi je naselo, pa je u 9.48 na BBC-ju nastao haos. Telefoni nisu prestajali da zvone, a redom su zvali slušaoci koji su opisivali da su zaista prilikom skoka osetili nešto neobično i kako je to za njih bilo neverovatno iskustvo.\nNajdalje je otišla izvesna gospođa koja je pokušala da uveri Mura i voditelja da su ona i njene prijateljice lebdele na stolicama kroz kuću.\nGrađani Sitke na Aljasci nisu mogli da veruju sopstvenim očima kada su se probudili i videli da se iz lokalnog neaktivnog vulkana Mont Edžkoma podiže gusti crni dim.\nUplašili su se da se sprema erupcija, ali pre nego što je usledila potpuna panika, njihov sugrađanin Porki Bikar priznao da je na Mont Edžkomu tog jutra aktivan bio jedino on.\nNaime, "majstor" je u krater dovukao stotinu starih automobilskih guma koje je potom zapalio prvog aprila ujutru, a lokalna legenda kaže da je šest godina kasnije priča dobila i svoj neverovatan nastavak.\nGodine 1980. vulkan je zaista proradio, ali su pojedini bili ubeđeni da Bikar samo ponovo zbija šalu.\nBBC je prvog aprila 1957. objavio da zahvaljujući blagoj zimi i potpunoj eliminaciji parazita koji oštećuju prinose špageta, švajcarski farmeri imaju izuzetne prinose ove testenine. Čak je objavljen i snimak švajcarskih ratara koji izvlače snopove špageta iz drveća. Veliki broj gledalaca naseo je na šalu, a tek kad su ljudi počeli da zovu kompaniju i saznaju kako sami da gaje drvo špageta, BBC je navodno odgovorio: „Stavite komad špagete u konzervu paradajz-sosa i nadajte se najboljem“.\nPoseban hamburger za levoruke (1998. godina)\nČelnici Burger kinga otišli su toliko daleko da su 1. aprila 1998. godine listu "Ju-Es-Ej tudej platili oglas preko cele stranice kojim “promovišu” novi hamburger za levoruke.\nU reklami je stajalo da "Whopper" za levoruke sadrži isto što i original, odnosno da je razlika jedino u tome što su svi sastojci okrenuti za 180 stepeni.\nVerovali ili ne, istog dana na hiljade Amerikanaca htelo je da proba novi proizvod, a bilo je i onih kojima se nije svideo pa su ponovno odlazili u red kako bi naručili "pravi".\nBrojne američke novine, uključujući i "Njujork tajms", objavile su fotografiju na kojoj je bio muškarac koji leti uz pomoć sopstvenog daha.\nU pripadajućem članku je bilo objašnjeno da je reč o revolucionarnom izumu i da je svet zahvaljujući Nemcima dobio uređaj neverovatno moćnih rotora koji mogu da podignu čoveka s tla ukoliko korisnik duva u njih.\nTakođe je rečeno da će svim budućim letačima biti potrebno da nabave skije kako bi mogli uspešno da slete, ali i ako kupe posebna peraja za lakše kretanje u vazduhu.\nTek nekoliko dana kasnije mediji su shvatili da su olako poverovali novinskoj agenciji koja je prenela prvoaprilsku fotografiju iz "Berliner ilustrejt cajtunga".\nDan kada je u London sleteo NLO (1989. godina)\nHiljade i hiljade stanovnika Londona posmatralo je 31. marta 1989. godine kako nad njima leti nepoznati objekat, a kada se “tanjir” napokon spustio u predgrađe, na mesto susreta s vanzemaljcima stigla je i policija.\nPotpuno zbunjen, jedan se policajac letelici približio s pendrekom u ruci, ali je odmah i pobegao kada su se otvorila vrata i na njima se pojavio srebrni čovečuljak.\nSrećom po njega i okupljene, čovečuljak je bio obična figurica, a NLO posebno dizajniran balon. Platio ga je predsednik firme Virdžin rekords Ričard Brenson, koji je hteo da se dobro našali sa sugrađanima.\nDve godine pre nego što će se Apolo 11 zaista spustiti na Mesec, Švajcarci su prekinuli program kako bi javili svojim građanima da je američkim astronautima to već uspelo.\nŠala je bila toliko pedantno osmišljena da su se narednih sati tobože javljali dopisnici iz celoga sveta, a na “štos” su pali i američki predstavnici u toj državi, koji su počeli da slave veliki uspeh.\nU jednom trenutku je prestao da fukcioniše telefonski saobraćaj, ali ludoj podvali ni tu nije bio kraj. Građanima je u nastavku dana rečeno da će svemirsku letelicu moći da vide sopstvenim očima, ali samo ako u večernjim satima napuste sredine u kojima pogled na nebo ometaju gradska svetla.\nTo je u Cirihu izazvalo masovni egzodus, a železnica je morala hitno da doda nekoliko novih vozova kako bi se svi na vreme dokopali planine Utliberg.\nNaime, njihov voljeni tim je tog proleća otputovao na evropsku turneju, ali ono što navijači nisu znali jeest da su se voditelji stanice Radio Panamerikana našalili.\nGenijalci su unapred snimili lažni prenos, pa su tokom utakmice oplakivali katastrofalnu igru Sao Paula i izluđivali slušaoce svaki put kada bi spomenuli sudiju jer su tvrdili da je sve vreme “svirao” u korist Milana.\nNepostojeća utakmica završila se pobedom italijanskog kluba, rezultat je bio čak 4:0, a navijači se nisu smirili čak ni kada im je rečeno da je sve bila šala. Protiv čelnika stanice su tražili pravne sankcije jer su ponizili brazilski fudbal.


Na sednici održanoj 7. februara, članovi Odbora razmatrali su Godišnji izveštaj Sekretarijata Energetske zajednice o napretku Republike Srbije u implementaciji propisa iz oblasti energetike.\nNa sednici, održanoj 17. oktobra, članovi Odbora su odredili dva člana delegacije Odbora za učešće na sastanku Parlamentarnog plenuma Energetske zajednice.\nČlanovi Odbora za privredu, regionalni razvoj, trgovinu, turizam i energetiku su na sednici od 20. septembra 2018. godine razmotrili više predloga zakona o potvrđivanju odluka, sporazuma i protokola koji će se naći na dnevnom redu Desetog vanrednog zasedanja Narodne skupštine Republike Srbije u Jedanaestom sazivu.\nNa sednici održanoj 6. juna 2018. godine, članovi Odbora za privredu, regionalni razvoj, trgovinu, turizam i energetiku razmatrali su, u pojedinostima, Predlog zakona o izmenama i dopunama Zakona o privrednim društvima i Predlog zakona o izmenama i dopunama Zakona o stečaju, koje je podnela Vlada.\nNa sednici, održanoj 1. juna 2018. godine, članovi Odbora razmatrali su, u načelu, Predlog zakona o izmenama i dopunama Zakona o privrednim društvima i Predlog zakona o izmenama i dopunama Zakona o stečaju, koje je podnela Vlada.\nNa sednici održanoj 18. maja, članovi Odbora za privredu, regionalni razvoj, trgovinu, turizam i energetiku, razmotrili su u pojedinostima Predlog zakona o Centralnoj evidenciji stvarnih vlasnika i Predlog zakona o izmenama i dopunama Zakona o posredovanju u prometu i zakupu nepokretnosti.


Još jedan veliki sindikalni uspeh: Utvrđena reprezentativnost Sindikata "Nezavisnost" AD Imlek\nnedelja, okt 25 2020\nSimpatičan i prepoznatljiv sombol Imleka, "moja kravica" - simbolično i za novu radničko-klasnu pobedu u ovoj uglednoj beogradskoj i srpskoj firmi\n* Sindikat „Nezavisnost“ AD Imlek iz Beograda je 22. jula ove godine podneo Zahtev za utvrđivanje reprezentativnosti. Na osnovu uvida u dostavljenu dokumentaciju (pristupnice, Rešenje o upisu sindikata), poslodavac je utvrdio da Sindikat „Nezavisnost“ AD Imlek ispunjava uslove za utvrđivanje reprezentativnosti!!!\nNije bilo potrebno vremena a da dana, već 2. septembra poslodavac je ispunio obavezu prema Sindikatu u ovoj uspešnoj i radnički značajnoj firmi i izdao sindikatu Rešenje kojim se utvrđuje reprezentativnost Sindikata „Nezavisnost“ AD Imlek, počev od 14. 08. 2020. godine! U skladu sa dobijenim Rešenjem, Sindikat „Nezavisnost“ AD Imlek će početi da u potpunosti realizuje prava koja mu pripadaju na osnovu utvrđene reprezentativnosti.\nTo je još jedna u nizu već više pobeda u smislu definisanja radničko-klasnih prava, rešavanje osnove i zahteva sindikalnog pokreta i temelja za budućnost u kojem će zaposleni zahvaljući dobroj sindikalnoj organizovanosti koju poslodavci, kako stvari stoje, sve više shvataju, biti na putu pre svega podizanja životnog standarda i istovremeno izražavati beskompromisne stavove u borbi za ostvarivanje krajnjih ciljeva.\nViše iz ove kategorije « U Kljajićevu potpisan protokol o saradnji tri domaće civilne organizacije sa Fondacijom za istraživanje i razvoj, bezbednost hrane i eko zdravlje\tPostavljanje betonskih stubova i lanaca na platou odvajkada popularne somborske "Pijace u lancima" / JKP Prostor Sombor »


Kompanija ONEL SISTEM doo može obezbediti sve potrebne elemente za implementaciju informacionih tehnologija preduzeća. Kompanija ONEL SISTEM doo trguje proizvodima renomiranih proizvođača IT opreme uz podršku specijalizovanih partnera ovlašćenih od strane Vendora.\nPored nabavke IT opreme od računarskih periferija preko radnih stanica sve do kompletne infrastrukture konsultanti kompanije ONEL SISTEM doo će Vam pomoći u odabiru opreme koja će uz najbolji odnos cene i kvaliteta doprineti poboljšanju poslovnih performansi Vaše kompanije.\nAmbalaža - Onel packaging\nKompanija ONEL SISTEM doo Vam može ponuditi širok spektar ambalaže (repromaterijala, poluproizvoda i gotovih proizvoda) za sve potrebe pakovanja. U ponudi Kompanije ONEL SISTEM doo se nalazi flaksibilna ambalaža, etikete, kartonska ambalaža, specijalna ambalaža za pakovanje prehrane i dr.\nUz saradnju sa renomiranim proizvožđačima ambalaže kompanija ONEL SISTEM doo može ponuditi rešenje za sve specifične zahteve za pakovanje. Ambalaža koja se nalazi u ponudi zadovoljava najviše standard za pakovanje uz posedovanje sertifikata koji omogućavaju direktan dodir sa prehrambenim proizvodima.\nTakođe se u ponudi kompanije ONEL SISTEM doo nalaze i polipropilenski i polietilenski filmovi sa barijernim svojstvima koji mogu odgovoriti svakom specifičnom zahtevu.\nKartonska ambalaža sa ili bez štampe može koristiti za pakovanje kako industrijske robe tako i pakovanje HORECA proizvoda.\nAmbalaža kompanije ONEL SISTEM doo predstavlja Vaš proizvod krajnjem kupcu i zapravo je alat marketinške komunikacije i predstavlja dodirnu tačku Vašeg proizvoda i potrošača. Na ovaj način se pospešuje prodaja proizvoda i utiče na poslovni rezultat kompanije.


Ziceri za Engleze\nPosle tri odigrana kola Lige šampiona fudbaleri Arsenala i Mančester junajteda jedini imaju maksimalan učinak, a ukoliko klubovi sa Ostrva danas zabeleže pobede, obezbediće plasman u osminu finala dve runde pre kraja takmičenja po grupama... Kompletan tekst\nDuel dva prijateljska kluba Partizan Igokee i Panatinaikosa (20.45 TV Avala) u okviru 3. kola C grupe Evrolige, biće sve drugo samo ne prijateljsko odmeravanje snaga. Obe ekipe su na čelu tabele sa po dve pobede, nalaze se u dobroj formi, minulog vikenda su savladali svoje večite rivale... Kompletan tekst\nKoncentrisano i disciplinovano! To je recept trenera Crvene zvezde Milorada Kosanovića za uspeh na „solunskom frontu“. Srpski šampion danas (13) putuje u Grčku, gde će sutra (20.45) odmeriti snage u drugom kolu F grupe Lige UEFA protiv Arisa, čije boje brane trener Dušan Bajević i... Kompletan tekst\nTerminator je konačno stigao na „Marakanu“. Rukometaš Nenad Peruničić posle 14 godina ponovo se vratio u Crvenu zvezdu, a iskusni as je sa Upravom kluba... dalje\nJelena uživa u teniskoj bajci\nPrvi čin završne predstave teniske sezone za igračice počeo je na turniru u Madridu, gde su među osam najboljih mesto našle i dve Srpkinje. Iako uz Anu Ivanović... dalje\nSamo Klemente može da zove Kačara\nDaleko od očiju, daleko od A reprezentacije. Loša navika selektora Havijera Klementea da ne gleda srpske utakmice poziva na pitanje bliske sudbine najboljeg... dalje\nTreba nam jaka nacionalna liga


Sastanak sa članom Politbiroa Centralnog komiteta Komunističke partije Kine zaduženim za međunarodnu saradnju - Kancelarija Nacionalnog saveta za koordinaciju saradnje sa Ruskom Federacijom i NR Kinom\nNaslovna » Aktuelnosti » Sastanak sa članom Politbiroa Centralnog komiteta Komunističke partije Kine zaduženim za međunarodnu saradnju\nSastanak sa članom Politbiroa Centralnog komiteta Komunističke partije Kine zaduženim za međunarodnu saradnju\nKina Srbiju smatra prijateljem, od srca podržavamo i očekujemo ekonomski i društveni napredak vaše države.\nPredsednik Nacionalnog saveta za koordinaciju saradnje sa Ruskom Federacijom i NR Kinom Tomislav Nikolić razgovarao je u Pekingu sa članom Politbiroa Centralnog komiteta Komunističke partije Kine zaduženim za međunarodnu saradnju, gospodinom Jang Điečom.\n„Srbija daje veliki doprinos sveobuhvatnom Strateškom partnerstvu, mi to veoma cenimo i verujemo da će se naši odnosi dalje razvijati. Predsednik Si vrednuje odnose i lično prijateljstvo koje ste godinama uspostavljali, njegova lična želja je bila da Vas u Pekingu ugostimo kao zaista iskrenog prijatelja i za to me je lično zadužio uz obavezu da Vam prenesem njegove najsrdačnije pozdrave. Kina Srbiju smatra prijateljem, od srca podržavamo i očekujemo ekonomski i društveni napredak vaše države. Našu podršku u pogledu očuvanja teritorijalnog integriteta i suvereniteta možete da očekujete, i zahvalni smo srpskom narodu što je na našoj strani po pitanjima koja su za nas od vitalnog i nacionalnog značaja. Spremni smo da čujemo od Vas sve predloge praktične saradnje sa Srbijom gde mislite da može da se napreduje“, istakao je Jang Đieče.\nKina će nastaviti sa ulaganjem u kapital i tehniku Železare, prva faza revitalizacije TN Kostolac je završena, počeli smo sa drugom fazom, nadamo se da će Srbija pružiti podršku za predviđene radove na Kostolcu A i B. Očekujem da ćete obaviti važne razgovore u Kini u narednima danima, Kina podržava moćne kompanije koje učestvuju u privatizacijama na osnovu tržišnih principa, istakao je član Politbiroa.\nJang je zamolio predsednika Nacionalnog saveta Nikolića da prenese iskrene pozdrave predsednika Sija, predsedniku Srbije Alelksandru Vučiću.\n„Srbija je jedina država koja je formirala Savet za saradnju sa Kinom i to mnogo govori o želji ali i realnoj potrebi neprekidnog kontakta naših naroda, kao i daljeg unapređenja odnosa u svim sferama. Veza između Srbije i Kine je neraskidiva, saradnju smo počeli infrastrukturnim projektima zatim uspešnom privatizacijom Železare, nadam se i RTB Bora. Zahvalan sam predsedniku NR Kine Si Đinpingu što neprekidno brine o tome da li se osnažuje saradnja između naših država. Čestitam Vam uspešan 19. kongres i želim da ostvarite sve što ste sebi zadali kao ciljeve tokom Kongresa“ naglasio je predsednik Nacionalnog saveta Tomislav Nikolić.\nPredsednik Nacionalnog saveta Nikolić tokom razgovora čestitao je članu Politbiroa postavljenje na višu funkciju.


Vesti online / Sport / Tenis / Blik: Đoković operisan u Švajcarskoj!\nNajbolji srpski teniser Novak Đoković u Švajcarskoj je operisao lakat sa kojim duže vreme ima probleme, piše tamošnji list Blik.\nSledi nova pauza: Novak Đoković\nKako se navodi, Đoković je obavio kraći hirurški zahvat u klinici u Mutencu, u blizini Bazela, jer mu se jedan deo kosti odlomio.\nĐoković je zbog povrede lakta odsustvovao šest meseci, da bi na Australijen openu u osmini finala u meču protiv Hjeona Čunga obnovio istu.\nZa sada nije poznato koliko bi srpski as mogao da pauzira.\nTENIS Troicki: Đoković je u pravu, treba da dobijamo više novca\nTENIS Đoković uslikan sa zavojem na ruci!


Fabrici: Nije tačno da je Srbiji onemogućeno da kupuje medicinsku opremu u EU - Dijalog.net\nNaslovna Politika Fabrici: Nije tačno da je Srbiji onemogućeno da kupuje medicinsku opremu u EU\nPostavljeno 19. March 2020.\nBeograd, 19. mart 2020. – Šef Delegacije Evropske unije u Srbiji Sem Fabrici izjavio je da Brisel traži način da pomogne Srbiji u borbi protiv korona virusa i istakao da nije tačno da joj je onemogućeno da kupuje opremu u Uniji.\nKomentarišući izjavu predsednice Evropske komisije Ursule fon der Lajen o uvođenju zabrane izvoza medicinske opreme iz EU, Fabrici je za RTS pojasnio da nije reč o zabrani već o državnoj kontroli izvoza.\n“Oprema se može prodavati izvan Unije, samo je potrebno odobrenje zemlje u kojoj se tražena roba proizvodi, a to je učinjeno zato što su neke zemlje izvan Unije od kojih je Evropa kupovala medicinsku opremu uvele zabranu izvoza, pa da ne bi bilo nestašica u Evropi, morali smo da uvedemo kontrolu odliva te robe“, rekao je Fabrici.\nOn je istakao da je Srbija korona virus dočekala spremnija nego mnoge zemlje baš zahvaljujući pomoći Unije.\nDonacijama je obnovljeno 20 kliničkih centara, Institut za virusologiju Torlak, kupljena je oprema Infektivnoj klinici, a u 122 vozila Hitne pomoći od 250 koliko je Srbiji donirala Unija, postoje danas tako dragoceni respiratori.\nEvropska unija je već aktivirala razne postojeće mehanizme da pomogne zemljama na Zapadnom Balkanu, a posebno Srbiji, rekao je Fabrici i naveo da je Centar za kontrolu bolesti u Briselu ponudio Srbiji svu svoju ekspertizu u borbi protiv korona virusa.\nOn je najavio da će EU i ekonomski pomoći Srbiji.\n“U stalnom smo kontaktu sa Vladom Srbije da vidimo kako možemo brzo, efikasno i na najbolji način da usmerimo 200 miliona evra iz pretpristupnih fondova u mere za podršku srpskoj privredi i čim dobijemo neki pregled od srpskih vlasti, delovaćemo“, rekao je Fabrici.\nOn je ocenio da će najveća pomoć biti potrebna malim i srednjim preduzećima, koja sada imaju problema da rade i da je EU otvorena za sve predloge srpske vlade o načinu pomoći.\n“Radimo i sa članicama Unije i sa kandidatima da zajednički prevazidjemo krizu. Ako smo zajedno, ako radimo zajedno, i u krajnjem slučaju, ako patimo zajedno, lakše ćemo izaći iz ove situacije“, rekao je Fabrici.\nEvropska unija koordinira sve mere kojima se smanjuje rizik od korona virusa i štite životi ljudi i država, ekonomija, rekao je Fabrici.\nOn je podsetio da je Evropski savet 18. marta odlučio o merama za suzbijanje epidemije, o mobilisanju svih snaga za proizvodnju i nabavku važnih stvari kao što su maske, respiratori i medicinska oprema, kako bi sve to stiglo gde je najpotrebnije.\nDogovoreno je kako će da reaguju Evropska centralna banka i budžet Unije da podrže privredu, takođe je organizovana i evakuacija za gradjane EU koji žele da se vrate kući iz pogodjenih područja, rekao je šef Delegacije EU u Srbiji.\nOznakeDelegacija EU u SrbijiSem Fabrici\nPrethodno EBRD: Pandemija će negativno uticati na privrede, ali se očekuje jak oporavak\nSledeće Kako do pravne pomoći u slučaju kršenja ljudskih prava u uslovima vanrednog stanja\nEU obezbedila opremu koja omogućava epidemiolozima u Srbiji brže testiranje uzoraka na koronavirus\nBeograd, 02. april 2020. – Srbija će ubuduće moći da testira na koronavirus više uzo…\nBeograd, 08. mart 2020. – Projekat „Puls Evrope – medijske posete EU“ raspisao je po…\nEU nije finansirala, niti je na bilo koji način bila uključena u dokumentarni serijal “Vladalac”\nBeograd, 06. mart 2020. – Evropska unija (EU) nije finansirala, niti je na bilo koji…\nTop Tags konkurs Vlada Republike Srbije Društvo mladi evropske integracije Srbija i Evropska unija Civilno društvo Evropska komisija istraživanje Evropska unija vladavina prava OCD mediji lokalna samouprava ljudska prava


JOŠ UVEK MLADI I LUDI – Treći rođendan Ada Malla - Ada Mall\nSpisak popusta se ažurira na dnevnom nivou.\nU subotu 21. maja od 17 do 22 časova posebno iznenađenje biće WINE JAM, mini sajam na kojem će posetioci moći da degustiraju vina velikog broja domaćih vinarija na terasi na trećem spratu sa najlepšim pogledom na Adu Ciganliju i Most na Adi. Dobra vina, odlična muzika i najlepši pogled uz zalazak sunca su dovoljni za obećavajići provod.\nU ponedeljak 23. maja od 15 do 17 časova organizujemo ART FESTIVAL i specijalno takmičenje u kojem učestvuju osnovne škole Čukarice, Rakovice i Obrenovca. Kako umetnost, druženje i kreativnost oplemenjuju našu zajednicu, učenici starijih razreda će kroz umetnički izraz pokazati kako zamišljaju budućnost na temu „MOJ BUDUĆI GRAD“. Cilj je da crteži učesnika prenesu optimistične poruke, prevazilazeći razlike u etničkoj pripadnosti, kulturi, jezku, pa čak i generacijama. Za učesnike programa Ada Mall je pripremio odgovarajuće poklone, a cela manifestacija pored glavnog momenta druženja ima faktor podrške obrazovnom sistemu gde radovi tri škole, koji budu od strane žirija izabrani kao najlepši, dobijaju donaciju za kupovinu neophodne opreme, od Ada mall-a.\nJedistveni projekat L:AW concept predstavlja prvi in-mall modni i lifestyle koncept u Srbiji koji objedinjuje stotine domaćih dizajnera i umetnika. Reč je o kombinaciji fashion storea i bara koji se prostire na 250 kvadratnih metara unutrašnjeg i spoljašnjeg prostora terase. Unutrašnjost odražava prefinjeni ambijent dnevne sobe sa šik pariskim dekorom i obuhvata dnevni boravak, bar i modni salon. Jedinstveni Fashion Bar pod pokroviteljstvom je Moet&Chandon i ima za cilj da ugosti prave hedoniste.


ŽESTOKA PANIKA U SARAJEVU: Vojska Republike Srpske može da se formira za jedan dan! – Portal za sve nacije i sve generacije\nHome / Vijesti / Regija / ŽESTOKA PANIKA U SARAJEVU: Vojska Republike Srpske može da se formira za jedan dan!\nŽESTOKA PANIKA U SARAJEVU: Vojska Republike Srpske može da se formira za jedan dan!\nadmin 7 Februara, 2017\tRegija, Vijesti Leave a comment 1,964 Views\nPostupak povratka zajedničkih, odnosno prenesenih nadležnosti sa BiH na entitete nije predviđen Dejtonskim sporazumom. Međutim, ako bi postojala volja oba entiteta, to bi se moglo desiti, kaže Petar Kunić, dekan Pravnog fakulteta u Banjaluci.\nStrasti zbog učešća Trećeg puka Vojske Bosne i Hercegovine na proslavi Dana Republike Srpske u Banjaluci dodatno su se uzburkale posle izjava pojedinaca iz „međunarodne zajednice“ da će Milorad Dodik zbog toga snositi posledice i najave Ministarstva odbrane BiH da će sprovesti istragu.\nPredsednik RS Milorad Dodik na pretnje je odgovorio najavom formiranja Vojske Republike Srpske. Jedna armija — tri vojske Igor Gajić, politički konsultant iz Banjaluke, kaže za Sputnjik da će posledice učešća Trećeg pešadijskog puka vojske BiH na proslavi dana Republike Srpske biti „realno nikakve“.\nPrema njegovim rečima, biće određenih političkih posledica zato što će se vršiti pritisak na RS od strane međunarodne zajednice.\n„Sarajevo je sad dobilo krila da napada RS, a sa druge strane i Dodik i politička elita RS dobili su krila samom manifestacijom“, kaže Gajić. On objašnjava da je Treći puk sastavljen od srpskih vojnika i da je proizašao iz Vojske Republike Srpske i kao takav je ušao u zajedničku vojsku. U Vojsci BiH postoje tri puka i, faktički, svako već ima svoju vojsku.\n„Tako da neko formiranje posebne vojske ne bi bilo ništa posebno jer je vojska RS postojala, kao što je postojala i Armija BiH i Hrvatsko vijeće obrane, i nema tu neke velike drame“, kaže Gajić.\nEventualno formiranje Vojske RS, prema rečima našeg sagovornika, zavisiće od političkog razvoja situacije.\n„Realno, danas se Vojska RS može formirati u roku od jednog dana, i sam izlazak Trećeg puka iz Vojske BiH i njegovo preimenovanje bilo bi početak stvaranja Vojske RS, ali, dok se ne dođe do nekog većeg političkog dogovora, ni do toga neće doći“, ocenjuje Gajić.\nPetar Kunić, dekan Pravnog fakulteta u Banjaluci, kaže za Sputnjik da pravna osnova za formiranje Vojske RS ne postoji, jer je Vojska RS utopljena u zajedničku vojsku. „To su prihvatili legalni i legitimni organi RS u to vreme. Izglasan je Zakon u parlamentu BiH, istina, uz određene pritiske od strane SAD, ali formalno-pravno gledano taj zakon je na snazi i on je, po predviđenoj proceduri i pravilima prihvaćen u Parlamentarnoj skupštini BiH“, kaže Kunić.\nPrema njegovim rečima, po Dejtonskom sporazumu RS je imala pravo na svoju vojsku i on ne poznaje jedinstvenu vojsku već vojske entiteta. Zašto džuma namaz može, a ne sme defile „Po takozvanoj presumpciji nadležnosti, sve delatnosti koje nisu pripale državi BiH, pripale su entitetima i u smislu te odredbe entiteti su imali pravo na svoju vojsku, ali je pokrenuta inicijativa da se ta nadležnost prenese na zajedničke institucije, i to je učinjeno putem procedure predviđene Zakonom o narodnoj odbrani, odnosno predstavnici RS su prihvatili taj zakon“, objašnjava dekan banjalučkog Pravnog fakulteta.\nBiH je federalna država, entiteti su federalne jedinice i prihvaćen je koncept isključive podele nadležnosti između države i entiteta gde svaki nivo vlasti ima svoje nadležnosti, dodaje Kunić.\n„Postupak povratka zajedničkih, odnosno prenesenih nadležnosti nije predviđen Dejtonskim sporazumom, odnosno Ustavom BiH, koji, inače, kompletno reguliše te stvari. Međutim, ako bi postojala volja oba entiteta, odnosno državnih institucija, to bi se moglo desiti. Dakle, uz punu saglasnost volja, mogle bi se vratiti nadležnosti entitetima, međutim, bez te saglasnosti to nije moguće“, objašnjava Kunić.\nGajić dodaje da, sa pravne strane, nigde ne piše da Treći puk nema pravo da učestvuje na proslavi Dana RS i podseća da je i ranije Treći puk redovno učestvovao u proslavama Dana RS i Dana Vojske RS. „Pravno, smatram da je Mladen Ivanić jedan od vrhovnih komandanata i ne vidim zašto ne bi Ivanić mogao to da naredi. Dragan Čović nije imao ništa protiv, Izetbegović, naravno, jeste. U muslimanskim delovima vojske redovno održavaju džume i molitve, pa nikome to ne smeta, i zašto onda ne bi na Dan RS došao taj Treći puk“, kaže Gajić.\nOn podseća da Sarajevo slavi početak rata u BiH — 1. mart, a RS slavi i Dan pobede nad fašizmom, a u Federaciji to nije praznik.\nKunić smatra da najavljena istraga povodom učešća Trećeg puka ima više karakter pretnje i zastrašivanja RS nego što bi druga strana njom mogla nešto pravno dobiti.\n„Taj puk je postrojio vrhovni komandant, sadašnji predsedavajući Predsedništva BiH, i ne vidim koji vojnik, vojno lice, komandant ili general ne bi izvršio naređenje svog pretpostavljenog, a to je član Predsedništva za koga se zna da komanduje oružanim snagama“, kaže dekan Pravnog fakulteta. Prema Gajićevom mišljenju, nema potrebe da Ministarstvo odbrane sprovodi istragu jer je sve bilo javno. „To je samo cirkus, pravljenje političke igranke i vrsta pritiska na Dodika. Hoće li i Ivanića zvati na ispitivanje? Šta ima da ga ispituju kad je bio na TV. To je, apsolutno, jedan marketinški potez“, zaključio je Gajić.\nPrevious SLUČAJEVI X: ‘U 25 GODINA U ZATVORU JEDINO ME JE ISMET ĆELO IŠAMARAO’\nNext MAG TAJNIH POTEZA: Milijarde koje je Tito dobio od Amerike i Sovjetskog saveza niko nije mogao ni da zamisli\nAvion sa 173 putnika i članova posade prinudno sleteo na aerodrom u Krasnojarsku\nNEĆU DA PLAČEM I DA ŠTRAJKUJEM GLAĐU ZBOG EVROPSKE UNIJE! Vučić nikad SUROVIJE o UCENAMA iz Brisela


EU i NATO, Južna Osetija – Kosovo i tigar u Sibiru\nNaslov: EU i NATO, Južna Osetija – Kosovo i tigar u Sibiru Sub Sep 20, 2008 2:15 pm\nOružani sukob u Južnoj Osetiji suočio je EU i NATO s njihovom politikom duplih standarda u očuvanju teritorijalnih integriteta Gruzije i Srbije.\nKušner je samo pre šest meseci rekao da dve zajednice koje razgovaraju samo preko oružja treba odvojiti, a sada francusko predsedništvo EU kaže da se mora pronaći rešenje koje će garantovati teritorijalni integritet Gruzije.\n· Ahtisari je zaboravio da je 1999. govorio „Ne nezavisnost Kosovu”.\n· NATO je u međuvremenu srušio kredibilitet UN, prevario Ruse i Srbe, a Kosmetu podario nezavisnost.\n· Sarkozi sada kao da nezna da oko problema Kosmeta nisu prošle nikakve „godine i godine u pregovorima uz posredništvo UN”, već su se neke delegacije Srbije i Kosova par puta srele, više u prolazu tek da se forma „pregovora“ ispuni.\n· Formula Kosova kao "jedinstvenog slučaja" nije prošla u UN, OEBS-u, Savetu Evrope...\nBRISEL - od specijalnog dopisnika Tanjuga - Oružani sukob u Južnoj Osetiji suočio je Evropsku uniju i NATO s njihovom politikom duplog standarda, s obzirom da snažno insistiraju na teritorijalnom integritetu Gruzije, dok su pre svega šest meseci ove dve organizacije odbile da podrže teritorijalni integritet Srbije, nazivajući jednostranu secesiju Kosova "jedinstvenim slučajem" u svetu.\nFormula Kosova kao "jedinstvenog slučaja", inače, nije prošla u Ujedinjenim nacijama, OEBS-u, Savetu Evrope, niti u jednoj regionalnoj organizaciji u svetu, poput Arapske lige, Organizacije islamske konferencije, Afričke unije ili Organizacije američkih država.Samo dan nakon jednostranog proglašenja nezavisnosti Kosova, EU je 18. februara praktično ozvaničila "dupli standard" za Srbiju, odnosno dopustila pravo na teritorijalni integritet svim državama, osim Srbiji u slučaju Kosova i Metohije.\nU poslednjem paragrafu teksta zaključaka sa tog sastanka Saveta ministara se ističe:\n"Savet ponavlja privrženost EU principima Povelje UN-a i Helsinškog završnog akta, između ostalog i principima suvereniteta i teritorijalnog integriteta i svih rezolucija Saveta bezbednosti. Podvlači svoje uverenje da, imajući u vidu sukob iz 90-ih i produžen period međunarodne administracije pod rezolucijom 1244, Kosovo predstavlja 'jedinstven slučaj' koji ne dovodi u pitanje ove principe i rezolucije".\nU prevodu sa "evrokratskog" žargona, to znači da je EU privržena teritorijalnom integritetu svih država sem Srbije po pitanju Kosova, jer je to, prema njoj, "jedinstven slučaj". Uz to, dupli standard i "jedinstvenost" kosovskog slučaju se opravdavaju formulacijama poput "sukoba iz 90-ih" i "produženog perioda međunarodne administracije pod rezolucijom 1244", kojima se, međutim, ništa ne kazuje o prirodi sukoba, niti o pomenutoj administraciji.\nUsput, zaboravlja se činjenica da je 1998-1999. godine - u vreme sukoba na Kosovu - bilo u toku ukupno 40 sukoba u svetu, svaki sa više od 1.000 žrtava. Nijedan od njih, sem Kosova, nije doveo do secesije. Takođe, produžena administracija je postojala u mnogim situacijama u svetu, između ostalog u Istočnoj Slavoniji posle rata u Hrvatskoj, gde je misija UNTAES dovela do reintegracije te teritorije u Republiku Hrvatsku, a ne do njenog otcepljenja.\nFrancuski šef diplomatije, a sada predsedavajući Saveta ministara EU, Bernar Kušner, izjavio je nešto kasnije da EU "nije imala izbora". "Kada dve zajednice ne mogu da razgovaraju, već žele da razgovaraju samo preko oružja, onda je bolje odvojiti ih", izjavio je tada Kušner.\nŠest meseci kasnije, u slučaju Južne Osetije - gde gruzijska i osetijska strana takođe očigledno razgovaraju preko oružja - francusko predsedništvo EU je saopštilo da se mora pronaći rešenje koje će garantovati teritorijalni integritet Gruzije.\nMeđu onima koji su predočavali opasnost od "dvostrukih aršina" je profesor međunarodnog prava na univerzitetu VLB u Briselu Bruno Kopjeters, koji se suprostavio stavu EU da je Kosovo "jedinstven slučaj". "EU govori o jedinstvenom slučaju na Kosovu, jer joj je nemoguće da tvrdi da ima legitimni autoritet da zaobiđe princip teritorijalnog integriteta u Evropi", izjavio je pre nekoliko meseci briselski profesor. Prema njemu, EU bi trebalo da ima "isti aršin prema svim sličnim slučajevima u svetu".\nNjegov kolega, Dmitri Trenjin iz Karnegijeve fondacije, ocenio je da će "Kosovo postati jedan od simbola novih podela na globalnom nivou".\n"Iz tog ugla, period nakon Hladnog rata se konačno završava i ulazimo u novu eru rivalstva velikih sila, takozvanu 'eru država rivala'", rekao je Trenjin. On je ocenio da je "dan nezavisnosti praćen slavljem u Prištini, ali i u Suhumiju u Abhaziji, Erbilu u Kurdistanu ili Tajpehu na Tajvanu", takođe separatističkim regionima.\n"Priznavanjem jednostrane nezavisnosti Kosova razbiće se tabu … svi oni koji teže nezavisnosti u svetu će biti ohrabreni činjenicom da sve što im ostaje da urade je da ubede Ameriku i Evropu da je da njihova borba pravedna", istakao je Trenjin.


Odalović o imovini bivše SFRJ dodeljenoj Srbiji: Prodate tri ambasade za 40 miliona evra | Insajder\nOdalović o imovini bivše SFRJ dodeljenoj Srbiji: Prodate tri ambasade za 40 miliona evra\nTri ambasade, koje su prema dogovoru država nasledica SFRJ pripale Srbiji, prodate su za oko 40 miliona evra, rekao je generalni sekretar Ministarstva spoljnih poslova Veljko Odalović gostujući na RTS-u. Kako je naveo Odalović, objekti u Njujorku i Bernu, vredni ukupno 50-ak miliona, i dalje su predmet rasprave.\nNa poslednjem sastanku predstavnika država sukcesora bivše SFRJ, održanom početkom jula u Beogradu, Srbiji su dodeljeni objekti stalne misije pri UN u Ženevi, generalnog konzulata u Frankfurtu, ambasade i kuće u Harareu, kao i rezidencije u Konakriju. Sastanak je nakon više od sedam godina završen donetom odlukom.\n“Kada je reč o Frankfurtu, sedamdesetih godina je potpisan sporazum o doživotnom izdržavanju vlasnice, baka je živela do ove godine, mi smo to uredno plaćali. Mi to nismo odmah nasledili kada je umrla i sada smo morali da dobijemo odluku sukcesora da je to naše”, objasnio je Odalović.\nOn je naveo da su identifikovana još dva objekta u Draču i Tirani za koja se vodi spor sa Albanijom, ali i da je “nesporno da pripadaju Srbiji”.\nGeneralni sekretar Ministarstva spoljnih poslova je rekao da je sledeće rešavanje pitanja rezidencije u Njujorku na Petoj aveniji i objekta u Bernu.\n“To su dva najteža pitanja, prodaja dva objekta koja imaju veliku vrednost, 40 miliona za Njujork i desetak miliona za Bern. To je za nas veliki teret. Mi držimo komplekse u kojima imamo po 2.500 kvadrata, a imamo malo ljudi, a ne možemo da investiramo jer nisu naši”, naglašava Odalović.\nNa sastanku predstavnika država sukcesora bivše SFRJ, održanom 2. i 3. jula u Beogradu, utvrđeno je da Srbiji nikad nisu pripadali objekti u Kamberi i Tunisu, ni objekti u Kopenhagenu i Varšavi, objasnio je Odalović.\n“Srbiji je pripao centralni deo rezidencije i oko hektar zemljišta. Dalje će se deliti i objekti u Nju Delhiju, Moskvi, koja je posebna zbog razmene zemljišta, imamo dva moguća modela”, naglasio je Odalović.\nIzvršena je i podela objekta u Ankari između Srbije i Bosne i Hercegovine, dok je objekat u Atini podeljen sa Severnom Makedonijom.\n“Moramo da rešimo pitanja u Africi i Aziji, jer tamo sukcesori ne pokazuju interesovanje, U svakom slučaju i na tome radimo zajedno. Nadamo se da će u Beogradu biti sledeći sastanak. Mislim da sada imamo šanse da ovo rešimo u neko dogledno vreme”, naveo je Odalović.\nNa poslednjem sastanku održanom početkom jula saopšteno je da će se sledeći, 20. sastanak Mešovitog komiteta za raspodelu diplomatske i konzularne imovine bivše SFRJ održati do kraja februara 2020. godine u Sarajevu.\nSrbiji je, kako je svojevremeno naveo Veljko Odalović, predstavnik u Mešovitom komitetu za raspodelu, u raspodeli pripala kvota od 39,5 odsto imovine, kao i da je vrednost ukupne imovine pre 26 godina procenjena na 110 miliona dolara, ali da ta vrednost sada nije ista.


Fajon: Raste napetost pred izbore, poboljšanje izbornih uslova bez rezultata - Infobrif\nObjavljeno 8.02.2020. u 18:00 poslednja izmena 8.02.2020. u 17:45\nEvropska poslanica iz Slovenije Tanja Fajon (SD), predsedavajuća Zajedničkog parlamentarnog odbora EU-Srbija, objavila je na svojoj stranici na internetu rezime dvodnevne posete Beogradu gde je u četvrtak i petak bila s komesarom za proširenje EU Oliver Varheljijem i izvestocem Evropskog parlamenta za Srbiju Vladimirom Bilčikom.\nFajon je napisala da su ovom posetom „pružili kontinuiranu podršku Srbiji na putu ka Evropskoj uniji i pripremi za aprilske parlamentarne izbore“.\n„Bilo je određenog napretka u razgovorima, ali ostaju izazovi: bojkot dela opozicije na aprilskim parlamentarnim izborima i obezbeđivanje pluralističkih i slobodnih medija u Srbiji“, navela je ona.\n„Pozvali smo političke aktere“, navodi Fajon, „da učine sve što je u njihovoj moći kako bi stvorili uslove i atmosferu da bi ljudi aprila mogli glasati i imati izbor“.\nViše napora, posebno tokom predizborne kampanje, ukazala je ona, „moraće da bude uloženo u uravnoteženo i verodostojno izveštavanje medija i protiv širenja opasne populističke i nacionalističke retorike, govora mržnje i manipulacije biračima ili zastrašivanja“.\nIzborizborni usloviTanja Fajon


Ugašen požar u čačanskoj fabrici „Sloboda“ – Regionalne Vesti | Srbija\nČAČAK – U vojnoj kompaniji ’’Sloboda’’, večeras oko 21:30, došlo je do požara u pogonu artificije usled zapaljenja\nČAČAK – U vojnoj kompaniji ’’Sloboda’’, večeras oko 21:30, došlo je do požara u pogonu artificije usled zapaljenja smeše sa proizvodnju suzavca. Požar je ugašen oko 22.05, a intervenisala su dva vozila i šest vatrogasaca.\nPrema još nepotvrđenim informacijama, jedna radnica iz ovog pogona prebačena je u bolnicu.\nZbog neprijatnog mirisa u vazduhu, meštani iz okolnih kuća uputili su veliki broj poziva službi Hitne pomoći, žaleći se na gušenje, peckanje u očima, neki i na mučninu i vrtoglavicu.\nŠtab za vanredne situacije uputio je pozv građanima Jezdine, Avenije 1 i 2, da zatvore prozore i ostanu u svojim kućama. O stepenu opasnosti nakon ovog incidenta još uvek se nije oglasio niko od nadležnih.\nNa licu mesta zatekli smo nekolicinu radnika „Slobode“, koji su došli u treću smenu. Rekli su nam da su za incident čuli od svog poslovođe, koji ih je upozorio da ne ulaze u fabriku ukoliko budu osećali tegobe usled širenja dima i neprijatnog mirisa u vazduhu. Od njih smo saznali da se požar dogodio u pogonu artificije, a kako su nam rekli nije im poznato šta se u tom pogonu proizvodi, jer su tek pre sedam dana počeli da rade u kompaniji „Sloboda“ .\nUručena uverenja odbornicima novog saziva Skupštine grada Čačka


Portoriku zlato, rukometašice Rusije pobedile Španiju, Francuz izjednačio olimpijski rekord - BIGportal.ba\n2 Avgusta, 2021 2 Avgusta, 2021 016\nAtletičarka iz Portorika Jasmin Kamačo-Kvin osvojila je zlatnu medalju u trci na 100 metara s preponama na Olimpijskim igrama u Tokiju.\nKamačo-Kvin je pobedila rezultatom 12,37 sekundi.\nAmerikanka Kendra Herison osvojila je srebro sa 12,52 sekunde, a bronzanu medalju osvojila je Megan Teper sa Jamajke rezultatom 12,55 sekundi.\nRukometašice Rusije pobedile su na Olimpijskim igrama u Tokiju selekciju Španije sa 34:31 (18:17), u poslednjem kolu Grupe B.\nAktuelne olimpijske prvakinje je predvodila Ana Vjahireva sa sedam golova, dok su po četiri gola upisale Polina Kuznjecova, Ksenija Makejeva i Jekaterina Iljina.\nBolja od ostalih u selekciji Španije bila je Marta Lopes Herero sa upisanih sedam golova, a Nereja Pena je dodala šest golova.\nFrancuska je u istoj grupi savladala Brazil (29:22), i tako je uspela da se plasira u četvrtfinale turnira, dok su u Grupi A Južna Koreja i Angola odigrale nerešeno (31:31).\nPrvo mesto u Grupi B ranije je osigruala Švedska, druga je Rusija, dok je Francuska treća.\nZa poslednje mesto u četvrtfinalu iz ove grupe bore se Španija i Mađarska, a selekcija Mađarske bi pobedom nad Švedskom došla do prolaza dalje.\nKošarkašice Sjedinjenih Američkih Država, Japana i Francuske osigurale su plasman u četvrtfinale Olimpijskih igara u Tokiju.\nSelekcija SAD je savladala Francusku sa 93:82 (19:22, 31:22, 21:23, 22:15), u meču poslednjeg kola Grupe B.\nNajefikasnija u pobedi svoje selekcije bila je Ejža Vilson sa 22 poena i sedam skokova, Briana Stjuart je upisala 17 poena uz po sedam skokova i asistencija, dok je Tina Čarls zabeležila 15 poena.\nU selekciji Francuske najbolji učinak imala je Enden Mijem sa 15 poena, a Sandrin Gruda je dodala 12 poena uz šest skokova.\nJapan je u istoj grupi savladao Nigeriju sa 103:82.\nSAD će u četvrtfinale sa prve pozicije, Japan sa druge, dok je Francuska prošla kao jedna od dve najbolje trećeplasirane ekipe.\nKenijska atletičarka Fejt Kipjegon ostvarila je najbolji rezultat u kvalifikacijama u trci na 1.500 metara na Olimpijskim igrama u Tokiju.\nKipjegon se plasirala u polufinale rezultatom 4:01,40 minuta.\nDrugi najbolji rezultat imala je atletičarka iz Ugande Vini Nanjondo sa 4:02,24 minuta, a treći Australijanka Linden Hol 4:02,27.\nSvetska šampionka Sifan Hasan iz Holandije pobedila je u svojoj grupi rezultatom 4:05,17 minuta, što je 17. rezultat kvalifikacija. Ona je u završnici trke pala pošto se saplela u pokušaju da preskoči Kenijku Edinu Džebitok, koja je pala ispred nje kada su se na početku poslednjeg kruga trkačice borile za poziciju.\nHasan je ustala i nastavila trku, velikom brzinom je sustizala protivnice, a u samoj završnici našla se ispred Australijanke Džesike Hol i Amerikanke Elinor Purije Sen Pjer.\nHasan će danas od 14.40 trčati u finalu trke na 5.000 metara, a učestvovaće i u trci na 10.000 metara.\nTentoglu je pobedio skokom u poslednjoj šestoj seriji od osam metara i 41 centimetra. On je još imao skokove od 8,11 metara, 8,10 metara i 8,15 metara, a dva puta je prestupio.\nGrčki atletičar Miltijadis Tentoglu osvojio je danas zlatnu medalju u skoku u dalj na Olimpijskim igrama u Tokiju.\nVodeći do poslednje serije Kubanac Huan Migel Ečeverija ostvario je isti rezultat, 8,41 metara, ali je imao slabije skokove. On se povredio tokom takmičenja, propustio je petu seriju, a u šestoj nije uspeo da skoči.\nFrancuski reprezentativac u streljaštvu Žan Kikampo osvojio je zlatnu medalju na Olimpijskim igrama u Tokiju, u disciplini brza paljba pištoljem.\nOn je sa 34 pogođena kruga izjednačio olimpijski rekord, dok je do srebrne medalje došao Kubanac Leuris Pupo.\nBronzana medalja pripala je Kinezu Li Juehunu.\nStreljaštvo se na Igrama u Tokiju završava finalnim takmičenjem u disciplini malokalibarska puška trostav, a u finalu će nastupati srpski strelac Milutin Sebić.\nFinale je na programu od 9.50.\nBeloruska atletičarka Kriscina Cimanouskaja nalazi se pod zaštitom japanskih vlasti, saopštio je Međunarodni olimpijski komitet (MOK).\nCimanouskaja je u nedelju odbila da se ukrca u avion tvrdeći da ju je Olimpijski komitet Belorusije mimo njene volje doveli na aerodrom.\nOva 24-godišnja sprinterka je noć provela u aerodromskom hotelu, nakon što je zatražila zaštitu japanske policije.\nPortparol MOK Mark Adams je rekao da će MOK nastaviti da komunicira sa Cimanouskajom, koja za sada ostaje u Tokiju.\nBeloruskinja je izjavila medijima da se plaši povratka u Belorusiju i da planira da zatraži azil u Austriji.\nNekoliko zemalja, među koijima su Češka i Poljska, su saopoštile da su spremne da ponude vizu i zaštitu Cimanouskaji.\nOna je u ponedeljak zvanično i zatražila politički azil u Poljskoj.\nIndonežanke Grejsija Poli i Aprijani Rahau osvojile su olimpijsko zlato u badmintonu, u konkurenciji dublova.\nOne su u finalu savladale kineski par Čen Činčen i Zej Ifan sa 2:0 (21:19, 21:15).\nU meču za bronzu sastala su se dva para iz Južne Koreje, a bolje su sa 2:0 bile Kim So Jon i Kong Hi Jon.


28.09.2020 / 20:19 BiH - Sastanak sa Suljagićem\nFoto: MC Potočari - Vijesti.ba\nPredstavnici Misije USAID-a u Bosni i Hercegovini, predvođeni direktorom Ureda za demokratiju Peterom Croninom posjetili su danas Memorijalni centar Srebrenica gdje su se susreli sa direktorom tog centra Emirom Suljagićem.\n- Imali smo produktivan sastanak, te očekujemo da ćemo u narednom periodu imati priliku da sarađujemo i da je ovo korak dalje ka razvoju konkretnih programa podrške. Za nas je bilo važno da predstavimo naš rad, kao i postignuti napredak u posljednjih godinu dana na polju istraživanja, publikacija, izložbi, povezivanja na svjetskom nivou - kazao je Suljagić.\nDirektor Memorijalnog centra je predočio projekte koje institucija trenutno realizira uz podršku drugih donatora, ali i ideje koje Centar ima na razvoju novih projektnih aktivnosti poput posebnog istraživanja o ulozi žena na širenju istine o genocidu, uključivanju mladih ljudi iz Srebrenice u aktivnosti, kao i planiranja realizacije novih kampova i ljetnih škola u 2021. godini sa partnerima.\n- Hvala CRS-u, projektu PRO-Budućnost i USAID-u na posjeti. Nadam se zajedničkom radu na pomirenju, međuetničkom dijalogu i učenju novih generacija o najvažnijoj poruci koju nosi genocid u Srebrenici, a to je da se nikome, nigdje i nikada ne ponovi Srebrenica - zaključio je Suljagić, saopćeno je iz Memorijalog centra Potočari.


Od 1. marta brzom prugom od Beograda do Novog Sada | Poslovne vijesti | Srbija | poslovnojutro.com\nOd 1. marta brzom prugom od Beograda do Novog Sada\nMinistar građevinarstva, saobraćaja i infrastrukture u Vladi Republike Srbije Tomislav Momirović obišao je danas, zajedno sa gradonačelnikom Novog Sada Milošem Vučevićem, radove na izgradnji podvožnjaka u Kisačkoj ulici u Novom Sadu, u okviru pruge za velike brzine Beograd–Novi Sad–Subotica.\nMomirović je tom prilikom rekao da je cilj da se 1. marta iduće godine pusti saobraćaj na brzoj pruzi od Beograda do Novog Sada.\nOvako zahtevni građavinski poduhvati kakav je izgradnja brze pruge od Beograda do Novog Sada zahtevaju zatvaranje ulica u jednom vremenskom periodu. Ovo je projekat koji traje nekoliko godina, za sada nema kašnjenja, ali i svi daju sve od sebe kako bi se maksimalno ubrzali radovi, naglasio je Momirović.\nPrema njegovoj oceni, pruga koja će za nekoliko godina spojiti Novi Sad i Suboticu, sa Budimpeštom i Mađarskom, najverovatnije je najkompleksniji investicioni poduhvat.\nMi očekujemo da za nekoliko meseci od Beograda do Novog Sada putujemo 30 minuta i da vozovi na ovoj deonici saobraćaju brzinom od 200 kilomerara na čas. Kada pustimo ovu brzu prgugu ona će baciti potpuno drugačije svetlo na saobraćajnu komunikaciju između Beograda i Novog Sada. Vi ćete moći da u Beogradu sednete u voz i da za pola sata dođete do centra Novog Sada, u vozovima kakvi postoje samo u Švajcarskoj, Nemačkoj, Španiji i u još nekoliko zemalja u svetu, izjavio je ministar.\nOn je dodao da se radovi ne zaustavljaju i da se nastavlja sa izgradnjom potpuno nove infrastrukture u Srbiji.\nGradi se ofanzivno i na Fruškogorskom koridoru, za nekoliko meseci kreće se i sa projektom od Bačkog brega ka Nakovu, odnosno od Sombora do Kikinde, čime će biti spojena ta dva grada, ali i Bečej, Kula, Crvenka. Obim investicija u infrastrukturu koje se trenutno sprovode rekordan je i on se ne može meriti ni sa jednim investicionim talasom u prošlosti, rekao je Momirović.\nRadovi na izgradnji podvožnjaka u Kisačkoj ulici se realizuju u okviru izgradnje treće deonice brze pruge, na relaciji Novi Sad–Subotica. Imajući u vidu da dosadašnji most u Kisačkoj ulici nije zadovoljavao standarde za saobraćaj vozova za velike brzine do 200 km/sat, projektom je predviđeno rušenje postojećeg i izgradnja novog mosta na ovoj lokaciji.\nVučević je istakao da je gradilište u Kisačkoj ulici trenutno jedno od najvećih u Novom Sadu, dodavši da je ovo što vidimo danas nastavak jedne od najvažnijih saobraćajnica ne samo za železnički, već i za sveukupni saobraćaj u Republici Srbiji.\nNovi podvožnjak u Kisačkoj ulici nalazi se na brzoj pruzi Beograd–Novi Sad i udaljen je oko jedan kilometar od železničke stanice Novi Sad, u pravcu Beograda. Samim tim, dinamika završetka radova na ovom objektu usklađena je sa završetkom radova i puštanjem u saobraćaj novoizgrađene pruge za velike brzine Beograd–Novi Sad.\nNovi trokolosečni podvožnjak biće ukupne dužine oko 41 metar, visine oko četiri i po metra i šipovima dubine oko 20 metara. Radove izvodi konzorcijum kineskih kompanija „China Railway International“ i „China Communications Construction Company“.\nSamo niko ne spominje kašnjenje sa rokovima.....


Veliki projekt, brana na Nilu – Energy Press\nKartum – Predsjednik Egipta Abdel-Fattah al-Sisi i premijer Etiopije Hailemariam Desalegn danas su otputovali u sudansku prijestolnicu Kartum kako bi razgovarali o etiopijskoj brani na rijeci Nil, javlja Anadolu Agency (AA).\nOčekuje se da će dvojica lidera zajedno sa predsjednikom Sudana Omarom al-Bashirom potpisati trojni sporazum o Nilu čije odredbe se drže u tajnosti. Prema dosadašnjim informacijama, etiopijski multimilijarderski projekt izgradnje brane bit će osnova ugovora između tri zemlje. Tehnički komitet koji čini 12 predstavnika Etiopije, Sudana i Egipta već je stigao u Kartum i radi na odredbama ugovora. Komitet će imenovati jednu od četiri kompanije koje se natječu za sprovođenje studija o brani, kako je međunarodni panel eksperata preporučio 2011. godine. Preporučene studije odnose se na model hidrološke simulacije i procjenu prekograničnog ekonomskog, socijalnog i ekološkog učinka.\nPrije sastanka trojice lidera egipatski predsjednik će obaviti zvaničnu posjetu Etiopiji, jer je ovo prvi put da putuje u zemlju otkako je započeo njegov mandat. Očekuje se da kasnije danas Al-Sisi i Desalegn održe konferenciju za novinare u Adis Ababi. Također se očekuje da se sutra predsjednik Egipta obrati etiopijskom parlamentu. Takozvana Velika renesansna brana u Etiopiji bila je glavna tema diplomatskih razgovora između Kaira i Adis Ababe u posljednjih nekoliko meseci. Dok je brana za Etiopiju preduslov za ekonomski napredak, Egipat se pribojava da će ovaj projekat dovesti do umanjenja zaliha vode iz rijeke Nil.\nOdnosi između dvije zemlje unaprijedili su se otkako su se Al-Sisi i Desalegn sastali u toku održavanja Afričkog samita u Ekvatorijalnoj Gvineji prošloga ljeta.


Ranjivost na poplave i klimatske promene | Magazin Odbrana i Bezbednost\nRanjivost na poplave i klimatske promene\nby Urednikavgust 9, 2018no comment\nVeći broj poplava zadesio je sve delove Srbije ove godine pogotovu u zadnjem letnjem periodu(Požega, Žagubica, Vranje…) što ukazuje na potrebu prilagođavanja promeni klime. Sistem civilne zaštite se mora prilagoditi na novonastale promene, kroz koncept smanjenja rizika od nepogoda uz iskustva starog sistema. Tri godine nakon najave zakona o smanjenju rizika od katastrofa i upravljanju vanrednim situacijama, i dalje čekamo na njegovo usvajanje.\nIako je Direkcija za upravljanje rizicima i vanredne situacije najavljena krajem 2015 godine, i dalje nema vesti o njenom osnivanju dok je poslednje spominjanje iste, bilo novembra 2017 godine u okviru javne rasprave o zakonu o upravljanju rizicima i vanrednim situacijima. Iako je Sektor za vanredne situacije izmešten iz Sistema Civilne Odbrane Ministarstva odbrane 2009 godine, vojska i dalje ima veliku ulogu u borbi sa vanrednim situacijama i smanjem rizika od nepogoda. Trenutno se u Srbiji Vanrednim sitacijama bave primarno Sektor za Vanredne Situacije MUP-a. Ministarstvo odbrane i Kancelarije za javna ulaganja, uz podršku Ministarstva zaštite životne sredine.\nDa Vojska i dalje ima veliku ulogu u prevenciji, rehabilitaciji i upravljanju vanrednim sitaucijama potvrđuje i projekat „Obnova posledica poplava – izrada mapa ugroženosti i mapa rizika za teritoriju Srbije“ vrednosti od 1.200.000 evra, koji će sprovoditi Vojnogeografski institut u saradnji sa drugim državnim organima tokom 2018 i 2019. Projekat podrazume da se putem donirane LiDAR(Light detection and ranging) laserske tehnologije izrade mape ugroženosti i mape plavnih područija. To će omogućiti da se bolje pripremi i planski organizuje odbrana od poplava. Ovo je sve u skladu sa poglavljem 27 u pregovorima sa EU, i SENDAI okvirom Ujedinjenih Nacija.\nOve godine smo bili svedoci toga da je ranjivost na vanredne situacije i dalje velika i da je neophodan sveobuhvatni pristup ovom problemu. Samo od početka godine imali smo preko 10 slučajeva poplava u Srbiji, gde je velika količina padavina pala u malom vremenskom periodu. Grad, požari i druge nepogode su takođe nanele štetu po čitavo društvo, i moramo prilagoditi i privredu klimatskim promenama… Usled nedostatka preventivnih radnji izazvana je veća materijalna šteta te je Vlada Srbije za poplave u maju i junu obezbedila 30 miliona evra pomoći. Opet ćemo se podsetiti procene da je jedan evro uložen u prevenciju elementarnih nepogoda kao 7 evra uloženih u obnovu nakon katastrofe. Neophodno je urediti korita reka, izgraditi bujične brane, planski graditi naselja, ukloniti nelegalne objekte, uraditi procene rizika i mnoge druge stvari koje će doprineti smanjuje rizika od nepogoda. Sve nam govori da se klima menja, i mi se nalazimo u ugroženom područiju, i da je neophodno više raditi na prevecniji i izgradnji boljeg sistema civilne zaštite kao i spremnosti stanovništva, jer će poplave, suše, požari, zemljotresi… biti ne predvidljiviji i razorniji u budućnosti. Velike nepogode se dešavaju i u Evropi, Aziji, Amerikama…, i to nam svedoči da se moramo kao celokupno društvo prilagoditi na promene koje dolaze.\nVREME, LJUDI I PROBLEMI – Balkanski Hong Kong\nBelgrade Beer Fest- kako zaštiti sebe i druge na javnim okupljanjima\nby Urednikseptembar 3, 2019no comment\nISPRATILI SMO DAN POLICIJE\nby Urednikjun 17, 2019no comment


Vlasnik popularnog brenda "Hello Kitty" kažnjen sa 6,2 miliona evra zbog ograničavanja prodaje\nVlasnik poznatog brenda "Hello Kitty" kažnjen je sa 6,2 miliona evra zbog ograničavanja prekogranične prodaje proizvoda s likom popularne crtane bele mačke s mašnom.\nEvropska komisija (EK) kaznila je kompaniju "Sanrio" jer je 11 godina trgovcima branila prodaju njihovih licenciranih proizvoda u drugim evropskim zemljama i time je podelila jedinstveno evropsko tržište.\nKako je saopštila EK, reč je o proizvodima s likom "Hello Kitty", ali i drugih likova u vlasništvu te japanske kompanije. Ipak, budući da je "Sanrio" u istrazi sarađivao u većoj meri nego što je zakonski propisano, Komisija mu je odobrila čak 40-postotno smanjenje kazne.\n"Današnjom odlukom potvrđuje se da se trgovcima koji prodaju licencirane proizvode ne sme braniti prodaja tih proizvoda u drugoj zemlji. Time se potrošačima ograničava izbor i potencijalno povećavaju cene, zbog čega je takvo postupanje protivno pravilima EU o zabrani monopola", objasnila je Margret Vestager, poverenica za politiku tržišnog takmičenja.\nKako je rekla, bez obzira na to da li kupuju šoljicu s likom "Hello Kitty" ili igračku "Chococat", potrošači sada mogu u potpunosti iskoristiti jednu od najvažnijih prednosti jedinstvenog tržišta: mogućnost kupovine najpovoljnijeg proizvoda ma gde se u Evropi nalazio.


"Hjundai i30 N TCR" postao šampionski auto u debi sezoni u TCR Rusija - Serbiaring\nSeptember 11, 2019 Aleksandar Babić TCR, Vesti 0\nZahvaljujući Dmitriju Braginu, vozaču TAIF motorsporta, “hjundai i30 N TCR” postao je šampionski model i u nacionalnom TCR prvenstvu Rusije, i to u prvoj sezoni takmičenja u toj konkurenciji.\nBragin je na završnoj rundi serije na Soči autodromu došao do svoje četvrte uzastopne titule. Prethodne je osvajao za volanom “seata” i “audija”, a ovu za 2019. izborio je za volanom južnokorejskog modela.\nBraginova ekipa je na početku godine već imala “audi” u svojoj garaži, a nabavila je i “hjundai”, pa je na braniocu titule bilo da odluči s kojim će se automobilom trkati u TCR prvenstvu najveće zemlje na svetu.\nPilot iz Kazanja, osvajač ETC kupa 2014. u klasi Monomarka opredelio se za “i30 N TCR” i u njemu je u toku sezone pobedio na tri trke, u zbiru je upisao sedam podijuma i dva najbrža kruga.\nBragin je praktično cele godine bio korak ispred konkurencije. Prvu pobedu upisao je na otvarajućem vikendu sezone, na trci 2 na autodromu Tvrđava Grozni, a zatim je i na svakoj od narednih šest rundi stizao do podijuma. Trijumf i četvrto mesto na pretposlednjem vikendu na Moskovskom autodromu, postignuti po teškim i promenljivim vremenskim uslovima, obezbedili su mu važnu prednost uoči završnice u Sočiju.\nU trci 1 vozač iz Tatarstana startovao je deseti, a završio peti, dok je u poslednjem sprintu sezone krenuo iz prvog reda i godinu okončao pobedom, osvojivši titulu u velikom stilu.\nHjundai je imao dva “i30 N TCR” u akciji u TCR Rusija. Drugi primerak dospeo je u garažu Lukoil rejsing tima i vozio ga je Ivan Lukaševič, koga su stabilni rezultati tokom sezone, ali i pobeda u trci 1 na Soči autodromu doveli do 176 bodova i četvrtog mesta u generalnom, iza Bragina (227 bodova), Kirila Ladigina u “ladi” (192) i Klima Gavrilova u “audiju” (186).\nLukaševič je uoči Sočija imao zabeležena četiri podijuma, a dominantno izdanje u prvom sprintu na crnomorskoj obali ukrasio je pol-pozicijom i najbržim kugom, i to u danu kada je njegov Lukoil rejsing obezbedio trostruki trijumf.\nNavedeni rezultati su provizorni, jer je Gavrilov uložio žalbu na kazneni prolazak kroz boks koji mu je izrečen u Sočiju i koji ga je sa vođstva trke bacio na začelje kolone i osudio ga na finiš na 16. poziciji.\nU timskom poretku TCR Rusija tatarstanski TAIF motorsport završio je godinu kao šampion ispred Lukoil rejsinga. Iako su ove dve ekipe u svojim flotama imale i modele drugih proizvođača (TAIF jedan “audi”, a Lukoil “audi” i “kupru”), u obema su piloti “hjundaija” dali bodovno najveći doprinos timskom plasmanu.\nU klijentskom odeljenju Hjundai motorsporta u Alcenauu ocenjeno je da su ključne faktore u uspehu “i30 N TCR” u Rusiji predstavljali ponašanje automobila, izbalansirana šasija i pouzdanost, pa su njihove mušterije odmah mogle da izvuku maksimum iz svog tehničkog paketa i da se na njega s poverenjem oslone tokom cele takmičarske 2019.\nDTM pokušava da organizuje rundu na Silverstonu 2020.


"Kosta Konkordija" stigla na svoje posljednje odredište\nU Đenovu će stići i premijer Mateo Renci kako bi posmatrao komplikovanu proceduru usidravanja broda\nKosta Konkordija, Foto: Reuters\n27.07.2014. 14:46h Ažurirano: 27.07.2014. 14:46h\nOlupina luksuznog broda "Kosta Konkordija", koji se prije više od dvije i po godine nasukao kod ostrva Điljo kada su nastradale 32 osobe, danas je stigla u svoje posljednje odredište, luku Đenova. Nekad luksuzni kruzer, a sada samo olupina dotegljen je danas u Đenovu, četiri dana nakon što je uspravljen u dosad nikad izvedenoj operaciji uklanjanja potonulog broda, prenijela je agencija AFP.\nBritanski BBC navodi da se očekuje da će u popodnevnim časovima u Đenovu stići i premijer Mateo Renci, kako bi posmatrao komplikovanu proceduru usidravanja, koja bi trebalo da traje nekoliko časova.\nIzvlačenje i ispravljanje olupine “Kosta Konkordije” najveća je u istoriji pomorskih operacija. “Konkordija” je u januaru 2012. godine udarila u greben nedaleko od ostrva Điljo nakon čega je potonula, pri čemu su poginule 32 osobe.\nKapetan broda Franćesko Sketino negira optužbe za višestruko ubistvo sa predumišljajem i napuštanje broda, prema kojim bi mogao da bude osuđen na kaznu do 20 godina zatvora.\n“Kosta Konkordija" je napravljena u brodogradilištu u Đenovi i porinuta je uz veliko slavlje prije devet godina, ali sada će prekookeanski brod biti dovučen u matičnu luku, gdje će biti i uništen.\n"Operacija izvlačenja 'Konkordije' nije bila nimalo laka. Italija je izvršila zadatak koji je pred sebe postavila. Italija je pokazala da može da izvrši svaku dužnost koju pred sebe postavi, pa čak i iako dođe iznenada", naglasio je Renci.\nLider sindikata lučkih radnika Antonio Benvenuti istakao je da nema “tačno utvrđenog rasporeda” za svaku od faza rješavanja pitanja olupine.\nPrema njegovim riječima, prvo će biti izvršena ispitivanja radi potencijalnih problema sa zagađenjem, potom može da otpočne i prva faza operacije, a to je smanjenje težine broda radi izdizanja olupine.\n“Konkordija” je ponovo počela da pluta prije devet dana i iznad površine je drže velike plutajuće komore. Više od 10 remorkera pomaže u vučenju “Konkordije” od Đilja do Đenove.\nIstražioci i dalje tragaju za tijelom italijanskog konobara Rasela Rebela, koji je nastradao u ovom brodolomu.\nVlasnik “Konkordije” - firma “Kosta Kroćera” procjenila je da troškovi operacije uklanjanja olupine sa grebena i tegljenje iznose milijardu i po eura.\nMateo RenciFrančesko SketinoKosta Konkordija


Fratini novi generalni sekretar NATO? | Novosti.rs\nFratini novi generalni sekretar NATO?\n15. 09. 2012. u 23:44\nNekadašnji šef diplomatije Italije Franko Fratini trenutno je jedini kandidat za sledećeg generalnog sekretara NATO. Njegova kandidatura zvanično će biti objavljena u sredu\nBivši ministar spoljnih poslova Italije Franko Fratini kandidat je za sledećeg generalnog sekretara NATO, potvrdio je danas šef italijanske diplomatije Đulio Terci.\nFratini "ima sve osobine da bude najbolji mogući generalni sekretar Alijanse, u godinama koje će, kako se očekuje, biti teške i pune izazova", ocenio je Terci.\nTerci je italijanskim novinarima rekao i da će Fratinijeva kandidatura zvanično biti objavljena na sastanku ambasadora NATO koji će u sredu biti održan u Briselu.\nŠef italijanske diplomatije kazao je da je Fratinijeva kandidatura "najjača", jer je on "poznata i veoma cenjena osoba na međunarodnom nivou".\nKandidaturu Fratinija za generalnog sekretara NATO, koju podržava vlada premijera Marija Montija, prošle srede je Savetu NATO najavio predstavnik u sedištu Alijanse, ambasador Rikardo Sesa.\nFratini je trenutno jedini kandidat za naslednika Danca Andersa Foga Rasmusena, a u Savetu NATO nije se čula nijedna reč protiv njegove kandidature, objavio je italijanski dnevnik "Republika".\nUkoliko bi Fratini uspeo da postane generalni sekretar NATO, bio bi prvi Italijan na tom mestu posle 41 godine.\nMandat Andersa Foga Rasmusena, koji je na mesto generalnog sekretara NATO stupio 2009. godine, ističe 31. jula 2013, iako je bivši danski premijer tražio produženje od godinu dana, navodi italijanski list.


Cilj Tesle je da poslije višegodišnjeg finansijskog minusa konačno postane profitabilna kompanija.\nOvu odluku je obznanio direktor Tesle Ilon Mask, naglasivši da ovaj potez neće uticati na proizvodnju Modela 3.\n- Teško, ali neophodno. Reorganizacija Tesle je u toku - najavio je Mask u saopštenju koje je poslao zaposlenima putem elektronske pošte.\nKompanija je prijavila neto gubitak od 784,6 miliona dolara u prvom kvartalu 2018, i pad toka gotovine sa 3,37 milijardi dolara s kraja 2017. na 2,67 milijardi na kraju prvog kvartla ove godine.\n- Da bude jasno, Tesla će nastaviti da zapošljava izuzetne talente na ključnim pozicijama kako bi napredovali, a i dalje postoji značajna potreba za dodatnim proizvodnim ljudstvom - saopštio je između ostalog Mask.\nTokom 15 godina postojanja kompanija Tesla ni jednu fiskalnu godinu nije završila sa profitom, pa je očigledno da to nije glavna motivacija, istakao je direktor.